Матурлыҡ тыуҙырыусылар тантанаһы\nҠалабыҙ урамдарын гөл-сәскәгә күмеүселәрҙе бүләкләү, йәғни Сәскә байрамын үткәреү матур йолаға әүерелгән.\nБыл көндә “Дан” ял һәм мәҙәниәт паркында сәскәләр һәм тырыш хеҙмәт кешеләре тантана итә. Сәнәғәт, эшкәртеүсе, торлаҡ-хужалыҡ предприятиелары, ойошмалар, социаль учреждениелар үҙҙәре үҫтергән гөлдәрҙән күргәҙмә әҙерләй. Кескәйҙәр асфальтта һүрәт төшөрөү буйынса ярыша. Төбәктең иң яҡшы үҙешмәкәр артистары, коллективтары ҡатнашлығында концерт үткәрелә. Быйыл да күркәм традицияға тоғро ҡалдылар.\nБайрамға килгәндәрҙе ҡала биләмәһе хакимиәте башлығы Фәнил Исҡужин тәбрикләп, үҙҙәренең фиҙаҡәр хеҙмәтен иртә яҙҙан ҡара көҙгәсә сәскә үҫтереүгә арнағандарға рәхмәт белдерҙе. Ҡотлау сығышынан һуң үҙ биләмәһен йәшелләндереүгә һәм төҙөкләндереүгә етди иғтибар бүлгән ойошмаларҙы бүләкләне. Ҡала предприятиелары араһында беренсе урынды Һөт-консерва комбинаты яуланы. Шулай уҡ Шәкәр, Тимер-бетон ҡоролмалары заводтары, Эко-сервис һәм элеватор маҡтаулы урындарға сыҡты. Торлаҡ-коммуналь хужалыҡ ойошмаларынан “Дорремстрой” йәмғиәте беренсе урынға лайыҡ булды. “Водоканал”, “2-се торлаҡ ремонтлау-эксплуатациялау участкаһы”, “Торлаҡ хужалығы”, “Йылылыҡ селтәрҙәре” икенсе, өсөнсө урындарҙы алды. Социаль өлкә учреждениелары ла йыл һайын үҙ биләмәһен йәшелләндереүгә етди ҡарай. Һөҙөмтәлә беренсе урынды мәҙәниәт һарайы коллективы яуланы. Бынан тыш, Рәсәй Пенсия фонды идаралығы, “Дан” паркы, “Уралсиб” һәм үҙәк район дауаханаһы Маҡтау грамоталарына лайыҡ булды. Сауҙа предприятиеларынан маҡтаулы урындарҙы үҙәк баҙар, “Алладин” магазины, 19-сы дәүләт дарыуханаһы, “Калинка” кафеһы алды.\nБелем биреү учреждениелары йыл һайын Сәскә байрамының үҙәгендә, сөнки уларҙың уртаҡлашыр тәжрибәһе лә, күрһәтер уңыштары ла байтаҡ. Быйыл да күргәҙмәнең яртыһынан күберәген мәғариф ойошмалары тәшкил итеүе бер кемгә лә яңылыҡ түгел. Шулай итеп, беренсе урынды 19-сы “Сулпан” балалар баҡсаһы, 3-сө, 9-сы гимназиялар бүлеште. 3-сө, 17-се, 21-се балалар баҡсалары, 4-се һәм 7-се мәктәптәр ҙә яңы уҡыу йылына яҡшы әҙерләнеүе менән айырылды.\nБөгөн сәскәләр парктарҙа, скверҙарҙа, урамдарҙа ғына күҙҙең яуын алмай. Шәхси секторҙа, күп фатирлы йорттарҙа йәшәүселәр ҙә үҙ биләмәһен матурлауға, йәшелләндереүгә ҙур иғтибар бүлә. Сәскә байрамында уларҙы ла билдәләп үттеләр. Шәхси торлаҡтар буйынса Татьяна Лемехова (Ленин урамы, 95), ә күп фатирлы йорттарҙан Миңлегөл Тимербулатова һәм Татьяна Хлопотова (Маяковский урамы, 23) беренсе урын алды. Байрамда шулай уҡ асфальтта һүрәт төшөрөү конкурсында урын алған кескәйҙәр бүләкләнде.\nҺүрәттә: Һөт-консерва комбинаты йыл һайын алдынғылар рәтендә билдәләнә.


Мәҙәниәт » Страница 9 » "Урал" гәзите\n28-10-2013, 10:17 / Мәҙәниәт\nРайон-ҡала мәктәптәрендә бер-бер артлы кѳҙ байрамдары уҙҙы. Инйәрҙең 2-се мәктәбендә ул ѳс кѳн барҙы. I-V кластар араһында уҙғаны «Кѳҙ батшалығына сәйәхәт» тип аталды. Бында уҡыусылар әкиәттәр сәхнәләштерҙе. Бигерәк тә икенселәрҙең «Ҡунаҡҡа саҡырыу», ѳсѳнсѳләрҙең «Япраҡтар ни ѳсѳн һары» әкиәттәре оҡшаны. Уҡыусылар музыкаль бүләк әҙерләне, кѳҙгә арналған һүрәттәр күргәҙмәһе ойошторҙо....\n22-10-2013, 13:27 / Мәҙәниәт\n«Сәскә ат, Башҡортостаным!»\nОшо исем аҫтында ҡаланың 1-се балалар баҡсаһында үткән байрам кисәһен юғары категориялы тәрбиәсе Миңниса Сабир ҡыҙы Нәбиуллина һәм Светлана Сергеевна Елисеева үткәрҙе. Был сағыу байрамды музыкаль яҡтан Гүзәл Айрат ҡыҙы Бикбулатова биҙәне....\n22-10-2013, 13:05 / Мәҙәниәт\nКескәйҙәр байрамға ихлас әҙерләнгән\nҠаланың 3-сѳ “Ынйыҡай” балалар баҡсаһы Республика кѳнѳнә арнап, милли рух менән һуғарылған матур сара үткәрҙе....\n22-10-2013, 12:58 / Мәҙәниәт\nҘур аҙымдар менән алға һәм алға...\nҠаланың “Тирмәкәй” башҡорт балалар баҡсаһына - 10 йыл Ошо кѳндәрҙә ҡаланың “Тирмәкәй” башҡорт балалар баҡсаһы 10 йыллыҡ юбилейын билдәләне. Ҡалабыҙҙа беренсе башҡорт балалар баҡсаһы 2003 йылдың авгусында асыла. Тарихына күҙ һалһаң, ул ҡыҫҡа ғына, әммә шул мәл эсендә уның йылдам үҫеүе, үҙгәреүе күҙгә ташлана. Бынан тиҫтә йыл элек ни бары 40 бала менән эшләп киткән балалар баҡсаһына бѳгѳн 130-ға яҡын бала йѳрѳй. Ул ҡаланың иң матур һәм алдынғы мәктәпкәсә мәғариф учреждениелары рәтендә. Юбилей форсатынан файҙаланып, ҡаланың берҙән-бер башҡорт балалар баҡсаһының ҡыҫҡа ғына ваҡыт эсендә ошондай...\n⇦ 1 ... 5 6 7 8 9 10 11 12 13 ... 18 ⇨


Өфөләрҙе «Хәйерле Stand-Up кис!» юмористик проектына саҡыралар // Мәҙәниәт | новости башинформ.рф\nӨфөләрҙе «Хәйерле Stand-Up кис!» юмористик проектына саҡыралар\n11:30, 15 февраля 2016 Мәҙәниәт\nӨФӨ, 2016 йыл, 15 февраль. /«Башинформ» мәғлүмәт агентлығы, Ләйлә Аралбаева/.\n16 февралдә «Театро» клубында «Хәйерле Stand-Up кис!» юмористик проектының кисәһе була. Әүҙем башҡорт йәштәре дуҫтары менән осрашыу һәм резиденттарҙың актуаль темаларға шаяртыуҙарын тыңлау өсөн ошо сараға йыйыла.\nБашҡорт асыҡ КВН лигаһы идараһы рәйесе Урал Кәримов хәбәр итеүенсә, сәхнәлә былтырғы миҙгел резиденттары сығыш яһаясаҡ. Шулай уҡ «Асыҡ микрофон» эшләйәсәк, унда теләгән һәр кем үҙенең мәҙәктәрен һөйләй ала.\nСара киске сәғәт 8-ҙә башлана. «Бәйләнештә»ге төркөмдә тулыраҡ мәғлүмәт алырға мөмкин.\nТеги: юмор,квн,stand up


«Киске Өфө» гәзитенең сайты - УРАМ МУЗЫКАНТТАРЫН ТЫҢЛАУСЫ ЛА, ТҮЛӘҮСЕ ЛӘ БАР, ИМЕШ - 2015 - Мәҡәләләр\nБаш ҡаланың парк һәм башҡа ял итеү урындарында төрлө музыка инструменттарында уйнап аҡса эшләүсе егет һәм ҡыҙҙарҙы һәр кем күргәне барҙыр. Улар араһында яңғыҙ башҡарыусылар ҙа, дуэт менән уйнаусылар ҙа, хатта бер-нисә кешенән торған бәләкәй генә оркестр ҙа бар. Бындай үҙенсәлекле "концерт"тар бер кемде лә битараф ҡалдырмай. Тамаша ҡылыусылар бигерәк тә балаларға, үҫмерҙәргә аҡса йәлләмәй. Уларҙың был шөғөлөнә ыңғай ҡараусылар ҙа, балаларына ошо юл менән аҡса эшләргә юл ҡуйыусы ата-әсәләргә ҡарата ризаһыҙлыҡ белдереүселәр ҙә бар. Шулай бер көн Ҡала советы янындағы ял паркында музыка ҡоралында уйнап тороусы өс үҫмер эргәһендә туҡтаған апайҙарҙың: "Был балаларҙың ата-әсәләренә ниндәй ҙә булһа административ яза бирергә кәрәк. Ниндәй эҫе көндә балаларҙы урамға аҡса йыйырға сығарып ебәргәндәр. Үҙҙәренә оят түгелме икән ни?" тиеүҙәрен ишеткәс, музыканттарҙың үҙҙәренә мөрәжәғәт итмәйенсә булдыра алманым. Ысынлап та, урамда музыка ҡоралында уйнап, бер аҙ аҡса йыйырға уларҙы ата-әсәләре мәжбүр итәме, әллә был үҙҙәренең теләге буйынса эшләнгән эшме? Ни өсөн улар аҡса эшләүҙең нәҡ ошо юлын һайлаған? Ошо һәм башҡа һорауҙарға үҙҙәрен Арсен, Илшат һәм Йәмил тип таныштырған йәш музыканттар яуап бирә.\nЕгеттәр, музыка ҡоралы ярҙамында аҡса эшләү ниәте ҡайҙан барлыҡҡа килде? Атай-әсәйегеҙҙең, уҡытыусыларығыҙҙың быға ҡарашы нисек?\nАрсен: Беҙ музыка йүнәлешендә белем биргән уҡыу йортонда уҡыйбыҙ. Уның исемен әйтә алмайбыҙ, сөнки уҡытыусыларыбыҙ был шөғөлөбөҙҙө хупламаясаҡ.\nИлшат: Республиканың төрлө райондарынан уҡырға килгәнбеҙ. Ә ауылдаштарыбыҙ беҙҙең турала уҡыһа, атай-әсәйҙәребеҙгә ыңғай ҡарамаясаҡ, сөнки улар өсөн урамда музыка ҡоралында уйнап, аҡса эшләү сит һәм ҡырағай күренеш. Шуға күрә гәзит битендә уҡыу йортобоҙ тураһында мәғлүмәт бирмәһәгеҙ ине.\nЙәмил: Ауылдаштар эштең айышына төшөнмәйенсә, атай-әсәйҙәребеҙгә ғәйеп ташлар, тип ҡурҡабыҙ. Был шөғөлгә тотонор алдынан өйҙәгеләргә барыһын да яҡшылап аңлаттыҡ һәм уҡыуыбыҙға зыян килмәйәсәк, тип ант иттек. Әгәр ата-әсәләр риза булмаһа һәм хупламаһа, беҙ был эшкә тотонмаҫ инек, моғайын.\nИлшат: Бала саҡтан мин - баянда, Арсен - саксофонда, Йәмил тромбонда уйнай. 8-9-сы кластарҙан башлап таныштар саҡырыуы буйынса айырым да, бергәләп тә туй мәжлестәренә, юбилей, тыуған көн кисәләренә барып уйнап йөрөйбөҙ. Бер ерҙә уйнаһаң, ундағы ҡунаҡтар күҙенә эләгәһең һәм оҡшатһалар, улар артабан үҙҙәренең байрамын йәмләргә саҡыра. Шулай сылбыр буйлап йөрөйһөң дә йөрөйһөң, берҙән, тәмле-татлы ризыҡҡа туйып ҡайтаһың, икенсенән, кеҫәгә аҡса ла төшә. Арсен: Ләкин бындай ҡунаҡтарға йыш йөрөп булмай, сөнки улар, ғәҙәттә, кисен уҙа, ә был ваҡытта беҙ ятаҡтан сыға алмайбыҙ. Шуға күрә көндөҙ аҡса эшләү мөмкинлеге биргән ысул таптыҡ - икенсе йыл инде ошо паркта уйнайбыҙ.\nУрамдағы тәүге "концерт"ығыҙ ниндәй тәьҫорттар ҡалдырҙы? Халыҡ нисек ҡабул итте?\nЙәмил: Беренсе тапҡыр урамда уйнауыбыҙҙы әле булһа көлөп иҫкә алабыҙ. Төрлө музыкаль конкурстарҙа, абруйлы баһалама ағзалары, ҙур сәхнәләрҙә меңәрләгән кеше алдында сығыш яһағаныбыҙ булһа ла, паркҡа килеп баҫҡас, ҡаушап ҡалдыҡ.\nАрсен: Уны-быны уйламайынса, парктың эсенә үк инеп, баяндың ҡумтаһын йәйеп ҡуйып, уйнап ебәреүебеҙ булды, яныбыҙға парк һаҡсылары килеп етте. Беҙ уларҙы сығышыбыҙҙы тыңларға килгәндәр икән тип, тағы ла тырышыбыраҡ, дәртләнеберәк уйнай башланыҡ. Ә улар, баҡтиһәң, беҙҙе парктан ҡыуып сығарырға, тип йүгереп килгәндәр икән.\nИлшат: Ярай, бер көйҙө уйнап бөткәнсе көтөп торҙолар әле улар, шунан ғына ишеккә табан күрһәттеләр. Көйҙө туҡтатып ҡыуып сығарһалар, беҙҙең ҡаушауҙан былай ҙа сығырҙай булып типкән йөрәктәр бөтөнләй туҡтап ҡалыуы ла бар ине. Арсен: Ләкин шул бер-нисә минут эсендә лә халыҡтың иғтибарын йәлеп итә алдыҡ - ҡумтабыҙға тәүге 100 һум инеп ятты. Был уңыш беҙҙең һаҡсылар менән булған осрашыуҙан һуң төшкән танауҙарҙы күтәрҙе, ышаныс өҫтәне. Шуға парктың ишегенән сығып, бер аҙ ситкә киттек тә, тағы ла һыҙҙырып уйнап ебәрҙек.\nИлшат: Ҡала халҡы урам музыканттарына өйрәнеп бөткән, шуға күрә уларҙы шаҡ ҡатырҙыҡ, тип әйтеп булмай. Эргәбеҙҙән бер ниндәй эмоцияһыҙ ғына үтеп китеүселәр ҙә, яныбыҙҙа туҡтап, тыңлап тороусылар ҙа булды. Ике йыл ваҡыт үтте - тамашасы үҙгәрмәй. Ҡайһы берәүҙәр туҡтап тормайынса ғына аҡса һалып китә. Туҡтаусыларҙы ла ике төркөмгә бүлергә була: беренселәре тыңлай ҙа ары атлай, ә икенселәре әҙме-күпме аҡса һала.\nЙәмил: Оҫталыҡ тәжрибә менән килә, тигәндәй, хәҙер парк янында ниндәй йәштәге аудитория йөрөүенә ҡарап уйнарға өйрәндек. Йәштәр күберәк булһа - заманса йырҙар, ә ололарға ретро көйҙәрен һыҙҙырабыҙ. Репертуарыбыҙҙа башҡорт, урыҫ, сит ил көйҙәре бар. Шулай итеп, һәр кемдең күңеленә хуш килерлек, уның ҡолағына эленерлек көй уйнау аҡсаның күберәк төшөүенә юл аса.\nҺеҙҙең ошо рәүешле аҡса эшләүегеҙгә кире ҡараштағылар ҙа бар. Уларға нимә тип әйтер инегеҙ?\nЙәмил: Был шөғөлгә тотонғанда уның кире яҡтары булырын да күҙаллай инек, ләкин ҡайһы берәүҙәрҙең ситуацияны үтә лә ҡуйыртып, ҡарайтып ебәреүенә генә әҙер булмай сыҡтыҡ. Урамға уйнарға сыҡҡандың тәүге ваҡыттарында беҙҙе оялтырға тырышыусыларҙан, әрләп китеүселәрҙән, атай-әсәйҙәребеҙҙе беҙҙе ҡарамауҙа ғәйепләүселәрҙән төрлө һүҙҙәр ишетеп, баҙап ҡала инек. Үҙебеҙҙе, ысынлап та, ниндәйҙер яраҡһыҙ эш эшләп тотолған кешеләр хәлендә ҡалыуыбыҙ әле лә иҫтә. Ләкин ваҡыт үткән һайын үҙебеҙҙә был негативҡа ҡаршы торорлоҡ рухи көс булдырҙыҡ һәм хәҙер бер кемгә лә, бер ниндәй һүҙгә лә иғтибар итмәйбеҙ.\nИлшат: Беҙ бер кемде лә алдамайбыҙ, урламайбыҙ, төрлө мутлашыуҙар ойоштормайбыҙ, ә үҙебеҙҙең хәләл көсөбөҙ менән аҡса эшләйбеҙ. Һәр кем үҙе алған профессияһы буйынса хеҙмәт итеп эш хаҡы ала. Күптәр үҙҙәренең шөғөлөн килем килтереүсе ысулға әйләндерә. Музыка - беҙҙең киләсәгебеҙ, көн күрер шөғөлөбөҙ, шуға әле үк үҙ һөнәребеҙҙән, һәләтебеҙҙән файҙа күрәбеҙ икән, бының бер ниндәй насарлығы ла юҡ, тип иҫәпләйем.\nАрсен: Был шөғөлгә аслыҡтан йәки кейергә кейем булмауҙан тотонманыҡ. Шуға күрә атай-әсәйҙәребеҙҙең тәрбиәһен шик аҫтына ҡуйыусылар яңылыша. Атай-әсәйҙәребеҙ беҙҙе яҡшы тәрбиәләй, бөтә нәмә менән дә тәьмин итә, аҡса бирә. Эшләп тапҡан аҡсабыҙ ҙа төрлө кәрәк-яраҡтар һатып алырға ярап ҡала. Әлегә тиклем аҡсаның кеҫә тишкәнен ишеткәнебеҙ юҡ. Беҙҙең дә аҡса талап иткән төрлө мауығыуҙарыбыҙ бар һәм улар өсөн түләүҙе үҙ өҫтөбөҙгә алғанбыҙ. Мин, мәҫәлән, фотоаппарат, Илшат - велосипед, ә Йәмил ноутбук һатып алдыҡ. Кино, театр, концерт, төрлө күргәҙмәләргә йөрөү, ҡыҙҙарыбыҙға сәскә һәм тәмлекәстәр һатып алыу өсөн аҡсаны атай-әсәйҙән һорап ултырып булмай бит инде.\nЕгеттәр, һуңғы һорау. "Эш хаҡығыҙ" тураһында мәғлүмәт бирергә риза булырһығыҙмы?\nЙәмил: Ғәҙәттә, был парк эргәһенә көндәр йылый башлағас та киләбеҙ һәм каникулға ҡайтып киткәнсе аҙнаһына 1-3 тапҡыр сығып, 2-шәр сәғәт тирәһе уйнайбыҙ. Бер сығыуҙа һәр беребеҙгә 500-700 һум, байрам, ял көндәрендә 1000-1500 һум аҡса эшләйбеҙ. Ябай ғына арифметика ҡулланып, күпме аҡса эшләүебеҙҙе һанап сығарырға була. Шулай уҡ был "эш хаҡыбыҙға" байрам мәжлестәренән төшкән килемде лә ҡушһаҡ, зарланырлыҡ урын ҡалмай. Ятаҡта түбәгә төкөрөп ятһаҡ, уныһы ла булмаҫ ине әле.\nЙәнле музыка тыңлау ҡолаҡсын аша ишетелгән дыңғырлауҙы ишетеү кеүек түгел шул. Шуға күрә лә йәш музыканттар янынан кеше өҙөлмәй, ҡайһы берәүҙәр ҡайта-ҡайта килеп тыңлай, икенселәр хатта ниндәйҙер көй уйнатырға заказ да бирә. Ҡулдары етеҙ, тындары киң, йөҙҙәре көләс, көйҙәре моңло егеттәр, ысынлап та, үҙҙәренә ылыҡтырып тора, уларҙың моңо бер кемде лә битараф ҡалдырмай. Паркка ял итергә килеүселәргә лә, йәш таланттарға ла был шөғөл берҙәй ҡәнәғәтлек килтерә икән, тимәк, уның бер хилафлығы ла юҡ. Ә нимәгәлер ризаһыҙлыҡ белдереп йөрөүселәр һәр ваҡыт бар. Был осраҡта "Эт өрә торор, бүре йөрөй торор", тип әйтергә генә ҡала, күрәһең. Бөгөнгө әңгәмәселәрем миҫалы уйы булып та, әлегәсә ошо ысул менән аҡса эшләргә баҙнат итмәгәндәргә, бәлки, этәргес көс булыр.\nЯҙылған: 27.07.15 | Ҡаралған: 954


Өфө предприятиеларында уртаса эш хаҡы – 23 мең һум // Иҡтисад | новости башинформ.рф\nӨфө предприятиеларында уртаса эш хаҡы – 23 мең һум\n15:59, 20 октября 2010 Иҡтисад\nӨфөлә эшкәртеүсе производстволарҙа уртаса эш хаҡы 23 мең һумдан ашыу тәшкил итә. Ҡала хакимиәте башлығы эргәһендәге кәңәшмәлә сәнәғәт бүлеге начальнигы Александр Зарубин әйтеүенсә, нефтехимия сәнәғәтенән тыш (унда эш хаҡы былай ҙа юғары), бөтә тармаҡтарҙа эш хаҡының тотороҡло үҫеүе күҙәтелә.\n— Өфө предприятиеларында ҡала өсөн сағыштырмаса лайыҡлы эш хаҡы теркәлһә лә, бөгөн төрлө тармаҡтар хеҙмәткәрҙәренең реаль табыштары араһындағы айырма кеүек проблема ла тора, — тине Александр Зарубин. – Мәҫәлән, «Ағиҙел» Башҡортостан художество промыслаһы дәүләт унитар предприятиеһына ҡала буйынса уртаса эш хаҡы кимәленә етеү өсөн үҙ хеҙмәткәрҙәренең эш хаҡын ике ярым тапҡырға күтәрергә кәрәк. Шулай уҡ бер тармаҡ предприятиелары араһында ла эш хаҡында ярайһы уҡ айырма булыуы күҙәтелә.\nТеги: эш хаҡы, урындағы власть


Тереклекте һаҡлауға бағышланған ғүмер\n7 Март 2019, 11:52\nТаһир Ғәлләмов уңғанлыҡ һәм үҙ эшенә тоғролоҡ өлгөһө булып тора\nВетеринарҙар – һәр ерҙә кәрәкле кешеләр. Уларҙың һөнәрҙәре ҡатмарлы, тейешле белем, тәжрибә һәм шул уҡ ваҡытта физик көс талап итә. Бар ғүмерен ошо һөнәргә бағышлаған Таһир Ғәлләмов был сифаттарҙың барыһына ла эйә. Ошо көндәрҙә ул 70 йәшлек юбилейын билдәләне.\nТаһир Мөхәмәтхай улы Мәләкәҫ ауылында тыуған. Баш-ҡорт дәүләт ауыл хужалығы институтының ветеринария факультетын тамамлаған. Ҡулына диплом алған йәш белгесте Учалы районының “Урал” колхозына ветеринария табибы итеп эшкә ебәрәләр.\n1979 йылда ул тыуған Мәсетле районына әйләнеп ҡайта һәм Оло Ыҡтамаҡ ветеринария лабораторияһына директор итеп тәғәйенләнә. Ветврач-бактериолог булып эшләү уға артабан малдарҙың йоғошло сирҙәрен ентекле өйрәнергә, ваҡытында дөрөҫ диагноз ҡуйырға, ә иң мөһиме, сирҙәрҙе иҫкәртеү буйынса сараларҙы ойошторорға мөмкинлек бирә.\n1985 йылда уны Мәсетле һөт заводы директоры итеп тәғәйенләйҙәр, бер йылдан – райондың баш ветеринария табибы. Был вазифала ул 21 йыл хеҙмәт итә. Ошо йылдар эсендә малсылыҡ биналарының санитар торошон яҡшыртыу, йәш малдар һанын һаҡлауҙы арттырыу, малдарҙың сирләүҙәрен иҫкәртеү өсөн күп эштәр башҡара. Хеҙмәтендәге ҡаҙаныштары өсөн маҡтау ҡағыҙҙары менән бүләкләнгән.\nҮҙе менән бергә ҡулға-ҡул тотоношоп донъя көткән һәм ветеринария өлкәһендә эшләгән ҡатыны Роза Ғәлимулла ҡыҙы менән өс бала тәрбиәләп үҫтергәндәр. Балалары кескәй саҡтарынан уҡ ата-әсәләрендә уңғанлыҡ, ғәҙеллек һәм тормошҡа һөйөү кеүек күркәм сифаттар күреп үҫкәндәр. Хәҙер үҙҙәре лә балаларын улар өлгөһөндә тәрбиәләйҙәр.\nХөрмәтле Таһир Мөхәмәтхай улы!\nШатлыҡтарға илтер юл ғына!\nМәсетле ветстанцияһы коллективы.


Яҡшы һүҙе менән дауалай » Башҡортостан гәзите\nЯҡшы һүҙе менән дауалай\n23-01-2018, 00:03 // Сәләмәт булайыҡ // Баҫып сығарырға\nҮрге Ҡыйғы район дауаханаһында терапевт булып эшләгән Вилә Ғималова утыҙ ете йыл ғүмерен медицинаға бағышлаған. 1980 йылда мәктәпте тамамлағас, ул ике йыл хирургия бүлегендә санитарка булып эшләй. Дауаханалағы хеҙмәт күңеленә яҡын икәнен аңлап, Башҡорт дәүләт медицина университетының дауалау факультетына уҡырға инә. 1988 йылда уҡыу йортон тамамлаған йәш белгес, тыуған яғына ҡайтып, үҙәк дауаханала эш башлай.\nИхлас, мөләйем Вилә Зәки ҡыҙы сирлеләрҙе дарыуҙар менән генә түгел, йылы һүҙе, яғымлы ҡарашы менән дә дауалай. Һәр пациент менән уртаҡ тел табып, эшен еренә еткереп намыҫлы эшләгән табипты етәкселек тә, коллегалары ла хөрмәт итә. Шәфҡәт туташы Нәбирә Сәғитова менән улар, иңгә-иң терәп, 25 йыл инде бергә татыу эшләй. Оҙаҡ йылдар тырыш хеҙмәте өсөн Вилә Зәки ҡыҙы район хакимиәте, Башҡортостан Республикаһы, Рәсәй Федерацияһының Почет грамоталары менән бүләкләнгән, “Һаулыҡ һаҡлау отличнигы” исеменә лайыҡ булған.\nХеҙмәтендә абруй ҡаҙанған табибә – өйҙә уңған хужабикә, һөйөклө ҡатын һәм әсәй. Хәләле Юрий Сәлимйән улы менән ике ҡыҙ тәрбиәләп үҫтергәндәр. Ололары Алина нефть университетын ҡыҙыл дипломға тамамлаған, ғаиләһе менән Өфөлә йәшәй, үҙ һөнәре буйынса эшләй. Кесе ҡыҙҙары Элина әсәһе һымаҡ медицина йүнәлешен һайлаған, Башҡорт дәүләт медицина университетында дауалау факультетында уҡый. Вилә Зәки ҡыҙы буш ваҡытын йәшелсә баҡсаһында үткәрергә, гөл-сәскәләр үҫтерергә ярата.\nАвтор: Р. ИШТУҒАНОВА.


Бер көн ял итәсәкбеҙ\n12 Июль 2021, 14:00\nБашҡортостан Башлығы Радий Хәбиров 19 июлде республикала ял көнө тип иғлан итте.\nБашҡортостан Башлығы Радий Хәбиров 19 июлде республикала ял көнө тип иғлан итте. Был хаҡта республика етәксеһе хөкүмәттәге оператив кәңәшмәлә белдерҙе.\n«20 июлдә республика Ҡорбан байрамын билдәләй. Эпидемиологик хәлгә бәйле Башҡортостанда йәшәүселәргә дүрт көн ял бирәбеҙ. Бөтә эш биреүселәр ҙә лә ошо көн өсөн хеҙмәт хаҡын һаҡларға тейеш», —тине Радий Хәбиров.\nБашҡортостан Башлығы һүҙҙәренсә, урында эшләргә тейешле хеҙмәткәрҙәр һанын һәр учреждение үҙе билдәләй.


Сәфәр сыҡһаң, мотлаҡ теркәл » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Социаль мәсьәлә » Сәфәр сыҡһаң, мотлаҡ теркәл\nСәфәр сыҡһаң, мотлаҡ теркәл 29.06.2016 // Социаль мәсьәлә\nБалаларҙың көтөп алған йәйге ялы өлкәндәрҙең яуапһыҙлығы, ғәмһеҙлеге сәбәпле фажиғәгә әүерелеүе ихтимал. Быны Карелиялағы ҡот осҡос ваҡиға йәнә бер ҡат иҫкәртте. Бәлә тотош илде тиерлек аяҡҡа баҫтырҙы.\nХәүефһеҙлек мәсьәләһенә иғтибарҙы тағы ла көсәйтеү маҡсатында республиканың Мәғариф министрлығы балаларҙың ял-һауыҡтырыу учреждениеларының торошон йәнә бер ҡат тикшереү бурысын ҡуйҙы. Барлыҡ төр лагерҙарҙың – көндөҙгө, ҡыҫҡа ваҡытлы, палаткалы, хеҙмәт һәм башҡа – эшмәкәрлеге ҡаралып, 1 июлдә дөйөм һығымта яһаласаҡ.\n– Тикшереү менән райондарҙа булдырылған мобиль төркөмдәр шөғөлләнә, – тине “Башинформ” мәғлүмәт агентлығында үткәрелгән матбуғат конференцияһында мәғариф министры Гөлназ Шафиҡова. – Унда авария-ҡотҡарыу хеҙмәте, Ғәҙәттән тыш хәлдәр министрлығы, “Роспотребнадзор” һәм башҡа ойошмалар вәкилдәре ҡатнаша. Тәрбиәселәрҙең, вожатыйҙарҙың, инструкторҙарҙың һанына, квалификацияһына, саралар программаһының йөкмәткеһенә айырым иғтибар бирелә. Шул уҡ ваҡытта тикшереү ял иткән балаларҙы ҡуҙғытырға, хеҙмәткәрҙәрҙең эшенә ҡамасауларға тейеш түгел. Күберәк документтар ҡарала.\nБыйыл республикала Мәғариф министрлығы линияһы буйынса 95 ҡала яны, 120 палаткалы лагерь эшләй, мең самаһы поход ойошторолған. Йәш туристар төркөмөнөң барыһында ла инструкторҙар булырға тейеш. Улар – ғәҙәттәгесә, мәктәптәге хеҙмәт һәм физкультура уҡытыусылары – тейешле әҙерлек үткән.\nӘйткәндәй, туристик походтарға сығыусылар йылдан-йыл күбәйә. Араларында балалар ҙа арта. Мәҫәлән, былтыр республикала 110 поход ойошторолоп, уларҙа 750 уҡыусы ҡатнашһа, быйыл сәйәхәттәр һаны – унға, балалар 150-гә күбәйгән.\n– Ҡыҙғанысҡа ҡаршы, был туристар төркөмөнөң күбеһе республиканың авария-ҡотҡарыу хеҙмәтендә теркәлмәйенсә юлға сыға, – тип белдерҙе кәңәшмәлә Башҡортостандың Ғәҙәттән тыш хәлдәр буйынса дәүләт комитеты рәйесе Фәрит Ғүмәров. – Ни өсөн тигәндә, был сара әлегә теләк буйынса үткәрелә. Теркәлеүҙе һәр төркөм өсөн мәжбүри иткәндә, ҡотҡарыусылар ваҡытында ярҙам күрһәтә алыр ине. Күптәр хатта ошо рәүешле бәләнән һаҡланыу мөмкинлеге тураһында ла белмәй. Әгәр туристик төркөм сайтта теркәлде икән, сәфәр буйына уларҙың һәр аҙымы контролдә тотола: аңлатыу эше алып барыла, райондағы ҡатмарлы урындар, һауа шарттары хаҡында иҫкәртелә, алынырға тейешле ҡорамалдар, мәғлүмәт саралары барлана һәм башҡалар. Төркөмдәгеләр ҙә, даими бәйләнештә торғанлыҡтан, урындағы хәл-торош тураһында хәбәр бирә барыу мөмкинлегенә эйә. Мәҫәлән, урманда төтөн таралғанын әйтеү утты ваҡытында һүндереүгә булышлыҡ итәсәк.\nКомитет сайтында шулай уҡ балаларға лагерҙа, туристик походта, һыуҙа, янғында үҙен нисек тотоу кәрәклеге хаҡында мәғлүмәт ҡуйылған. Уны һәр кем ҡағыҙға баҫтырып сығара ала.\nКәңәшмәлә шулай уҡ туристарға үҙ мөмкинлектәрен аныҡ баһаларға, ата-әсәгә лә балаһының һәр аҙымына ҡарата иғтибарлы булырға кәңәш ителде.


Баш ҡалала «Агрокомплекс-2013» халыҡ-ара күргәҙмәһе үтәсәк // Иҡтисад | новости башинформ.рф\nБаш ҡалала «Агрокомплекс-2013» халыҡ-ара күргәҙмәһе үтәсәк\n11:11, 16 января 2013 Иҡтисад\nӨфөлә 12-15 мартта XXIII «Агрокомплекс» халыҡ-ара махсус күргәҙмәһе үтә. Сараны ойоштороусылар булып Башҡортостан күргәҙмә компанияһы һәм төбәктең Сауҙа-сәнәғәт палатаһы менән берлектә БР Ауыл хужалығы министрлығы сығыш яһай.\nБР Ауыл хужалығы министрлығының матбуғат хеҙмәтенән билдәләүҙәренсә, йыл һайын был сарала Рәсәйҙең төрлө төбәктәренән, шулай уҡ яҡын һәм алыҫ сит илдәрҙән 200-гә яҡын компания ҡатнаша.\n«Агрокомплекс» алдынғы технологияларҙы, ғилми эшләнмәләрҙе, алдынғы хужалыҡ итеү алымдарын Рәсәй баҙарына сығарыуға йүнәлтелгән.\nКонференциялар, түңәрәк өҫтәлдәр, семинарҙар һәм конкурстар үткәреүҙе үҙ эсенә алған эшлекле программа ауыл хужалығын үҫтереү буйынса көнүҙәк мәсьәләләрҙе сағылдыра.\nКүргәҙмәлә ҡатнашыу мәсьәләләре буйынса тулыраҡ мәғлүмәт форумды ойоштороусыларҙың сайттарында урынлаштырылған.\nТеги: ауыл хужалығы,күргәҙмәләр,агросәнәғәт комплексы


Мөхәббәт – ул мәңгелек йәки Һөйгәнемә хат » "Йәшлек" гәзите\nГазета "Йәшлек" » Махсус бит » Письма » Мөхәббәт – ул мәңгелек йәки Һөйгәнемә хат\nМөхәббәт – ул мәңгелек йәки Һөйгәнемә хат\nХәҙер күптән инде кеше бер-береһе менән ҡағыҙға хат яҙышмай. Был ролде кеҫә телефоны, интернет үтәй. Ниндәй генә формала булмаһын, әҙәмдәрҙең үҙ-ара аралашыуы бик тә кәрәк. Туғандарға, дуҫтарға, ҡәҙерле кешеләргә. Араларҙы яҡынайтыу өсөн, йылы мөнәсәбәттәр өсөн, мөхәббәтле булып йәшәү өсөн. Тап әлеге һуңғыһы, мөхәббәт, кешегә өмөт бирә түгелме? Яратҡан кешемә күңелемдән генә инде нисәнсе мәртәбә хат яҙҙым да, ниһайәт, ҡағыҙға төшөрөргә булдым. Ә йөрәктә һаман “Ебәрергәме?” тигән һорау тора. Яуап бар ҙа кеүек, юҡ та…\n“Һинең мине иҫеңә төшөрөүеңде өмөтләнеп көтөүгә булышлыҡ иткән һөйөүем, бер янып, бер һүнеп, яңынан тоҡанғандан һуң, ахырыһы, мәңгелеккә йөрәктә ҡалыр. Шундай бер әйтем бар: һуңғы мөхәббәт мәңгелеккә әйләнә… Минең, бәлки, тәүгеһе йә берҙән-берелер ҙә әле. 17 йәштәге яратыуҙы, моғайын, беренсе тип булалыр.\nИҫләйһеңме?.. Ә минең иҫемдә. Яңы ғына студент тигән исемгә лайыҡ булып, уҡыу башланыуға тулыр-тулмаҫ ике ай ғына үткән. Мыжғып торған ҙур ҡала. Йәштәр менән лыҡа тулы университет. Шат тауыштар, йыр-моң, китаптар менән тулы ятаҡхана. Танышыуҙар. Дуҫлашыуҙар. Ҡауышыуҙар. Шундай бер көндө көтмәгәндә бүлмәгә һин килеп индең. Әйләнә-тирәләге береһенекенә лә оҡшамаған тулҡын сәстәр, янып торған йәшкелт-һоро күҙҙәр, йомшаҡ тауыш, тыуған яғың диалектында үҙенсәлекле итеп һөйләшеүең… Бер күреүҙән ғашиҡ булыу тигәндәренә шунан бирле һис һүҙһеҙ ышанам. Тик һиңә мин генә ғашиҡ булмағайным, ятаҡтың Казановаһы булып китереңде белһәм, һинең яндан күҙемде йомоп үтер инем. Тик белмәнем… 17 йәштә күп кәрәкме ни? Әле теге ҡыҙ, әле быныһы менән ҡултыҡлашып-етәкләшеп йөрөүеңде күреп, аһ, тиҙерәк оноторға ине һине, тип уйлай инем. Әммә сәстәреңде елберләтеп алдыма килеп баҫһаң, был уйым бөтөнләй булмағандай юҡҡа сыға ине. Әлбиттә, яратыуымды һиңә әйтергә форсат булды, иң яҡын саҡтарыңда ҡолағыңа ғына шыбырлаһам, ишетер инең. Шыбырламаным. Әйтмәнем. Шым ғына яраттым да яраттым. Шундай мөхәббәт буламы икән?\nАйҙар, йылдар үтте. Хатта һинән бик күптәр йөҙ борғанда ла, әр һүҙҙәре, ҡарғыштар яуҙырғанда ла, һөйөүем һүрелмәне. Тағы йылдар үтте. Башҡалар миңә һөйөү менән баҡҡанда, мин һинең күҙҙәреңде эҙләнем, башҡалар мине наҙлағанда, һинең ҡулдарыңды һағындым, башҡалар моңланғанда, һинең гитара ҡылдарына ҡушылып йырлағаныңды ишеткем килде. Шундай ҙа мөхәббәт буламы икән? Ә бит барыһын да белдерергә бәләкәй генә хат киҫәге лә, йә телдән әйтелгән сәләм дә етә ине.\nЙылдар үтте. Ә Ер түңәрәк. Осраштыҡ бер көндө. Мөхәббәтем инде йөрәгемдең иң төпкөл урынына инеп урынлашҡайны, һыҙлатмай ҙа ине, һыҡратмай ҙа. Үҙеңде таныманым. Тик йылдар һәм яҙмыш һынауҙары ҡағылғандан яныуы бер аҙ һүрәнләнгән күҙҙәреңде танымау мөмкинме һуң?! Күптән инде йылғаның ике ярындабыҙ. Тап йырҙағыса:\nИке яр бит бергә була алмай,\nУртаһында йылға барында…\nЯҙмышыңдағы дауыл-ҡойондарҙан, тетрәнеүҙәрҙән азат булып (һәр хәлдә, шулай күренде миңә), тыныс ҡына донъя көтәһең. Һис кенә лә һинең ысын яртың кеүек күренмәгән йәрең менән дә риза инең шикелле. Ҡыҫҡа ғына ваҡытҡа һине усымда тотҡан һымаҡ булдым да, ул бына-бына ябылһа, мәңгелеккә минеке булыр кеүек инең. Йомманым усымды… Һинең: “Ниңә һаман кейәүгә сыҡмайһың?” – тигән һорауыңа яуап биргәндәй булып, бары ҡыҫҡа ғына һүҙҙәр әйттем, иҫеңдәме: “Һағындым… Онотманым…” Бер йөрәккә ике мөхәббәтте һыйҙырған кем бар? Барыһын да аңлағандай булғайның. Бер нисә сәғәт менән генә һаналған ул осрашыу булмаһа, ысын һөйөү – мәңгелек, тигәнгә ышанмаҫ та инем. Ысын булып сыҡты шикелле. Һаман яратам… Һәм тағы ла шундай еңел бер юл бар – сәләм хаты. Һәм тағы ла көтөү…”\nP.S. Бөгөн мөхәббәтте бик арзанайттылар, йәмен ебәрҙеләр. Әле береһен яраталар, әле икенсеһен. Шундай ҙа һөйөү буламы? Әллә минең ике тиҫтәнән ашыу йыл яратыуым, һаман онотмауым һәм оноторға теләмәүем дөрөҫ түгелме? Яңғыҙлығым хатамы? Бер кешене яратып, башҡаны ғүмерлек юлдашым итеп һайларғамы? Ғүмер уртаһына еттем, ахыры.\nҠыҫҡаһы, хатты ебәрергәме, тағы бер “ҺАҒЫНДЫМ… ОНОТМАНЫМ…” тигәнемә өҫтәп, “ЯРАТАМ” тип әйтергә мөмкинлек булһын өсөн?”\nСығыу ваҡыты 13-02-2015, 12:11 | Ҡаранылар: 1617\n«Етегәндең һигеҙенсе Йондоҙо булыр инем...»


Ҡатын-ҡыҙ менән танышырға теләй - Видео чат - таныштырыу лайф - стрим тере!\nДремина дөйөм фильм ҡарау\nАнна һәм Эрик, интеллектуал пар, эрик ҡыҙы менән бергә уның бик ҙур вилла хәл тыуа таралырға ашыҡманы, райондың абруйлы КопенгагендаСөнки хыялдарҙы тормошҡа ашыра башланы, факттар осрашыу, байрам һәм киске. Дуҫлыҡ, мөхәббәт союзы һәм бер ҡыйыҡ аҫтында татыу йәшәй, әммә тормош ҡуйған һынауҙар берләшмәләре мөнәсәбәттә булыуы шунда. Иң яҡшы сайты итальян фильм ҡарап, донъяла фильм ҡарау өсөн һеҙгә бөтә алмай, сикләүҙәр, реклама һәм башҡа түләүҙәр буйынса ныҡлы меңе-төрлө. Беҙҙең маҡсат-аҙ күргән был фильмды ла шул сгруппировывать өлгәшеүен күреп, һәр төрө һеҙҙең өсөн аудитория шатландырҙы.\nШуның өсөн, дауам күҙәтергә, үҙенекен бер генә фильм да, һаҡлау, фильмдарҙы һайлап ҡарарға, D һәм ctrl клавишаһын баҫа (бер үк ваҡытта).\nИтальян теле итальян ч сингл\nҡушылдығы һәм Wi-Fi соединение\nБеренсенән, һеҙгә шул булыр өсөн, кем терәлеп сайтында онлайн танышырға, чат-мессенджер аша икенсе сингл итальян бөтә донъя менән аралашыу мөмкинлеген бирәНисек һеҙҙең кеүек күп йәки аҙ хәбәр ебәрә алаһығыҙ, һеҙ нисек оҡшай, шулай ҡарай, тип телисез икән ағзаһы. Был ғәҙәттә иң яҡшы идея, дөйөм ебәреү өсөн тәүҙә ябай тойола сәләмләп, кереткәнсе хәбәр ебәргән бик күп. Шулай уҡ форумда беҙҙең ебәреү мөмкинлеге бушлай һәм итальян смайл стикер чат, социаль селтәрҙәр һәм башҡа сайттар кеүек Facebook.\nШулай булғас, әгәр һеҙ застряла был һүҙҙәре урынына ҡулланылған йылмайликтар.\nИтальян ч сайты аша тағы ла бер ҙур өҫтөнлөк булып тора, тип, һеҙ, аласыз төркөм әңгәмә башлана. Был бер нисә сәбәп буйынса афарин. Етмәһә, бер үк ваҡытта һеҙ, бәлки, кешенең артыҡ һөйләүенән килә, - тип үҙе өсөн ҙур плюс булып тора. Әммә бынан тыш, был һеҙҙең шанс бирҙе һеҙ ҙә дуҫтарым потенциаль һеҙҙең уйын. Һеҙ уларҙың фекерен белә алабыҙ һәм, бәлки, улар уйлап, эшләр тип, тәү сиратта ниндәй ҙә етди ҡарарҙар. Баһалама исемле файҙаланыусыларҙың беҙҙә булһа, беҙ итальян функциялы ойошторолған видео-чан. Был оло хит менән беҙҙең клиенттар, һәм беҙ бик ыңғай баһалама алған. Итальян видео ч. өсөн ҡулланыла, күңелдәр, һеҙгә ни булған, сылбыр йәки веб-камера аша USB тоташтырыу йәки бер-порталы.\nБеҙ дизайнерҙар менән тығыҙ хеҙмәттәшлек беҙгә, функцияһын асыу өсөн, уларҙы наслаждаться барлыҡ мөмкинлектәрҙе файҙаланыусы юғары сифатлы видео-чан.\nХәтеремдә, беҙгә итальян функцияһында ҡулланыу өсөн табыш ала максимум видео-ч, һәр саҡ күңел, һеҙ яҡшы яҡтыртҡан иң яҡшы бинаһы бар.\nШулай булһа, был сездә бар, тик бына ҡайһы берҙә мөмкинлектәрен аңлатыу, беҙгә итальян ч бушлай ҡарарға була.\nЯңғыҙ ҡатын-ҡыҙ менән танышырға теләйем\nТик ҡот осҡос фотолар\nАртыҡ ауырлыҡ менән һәр өсөнсө, тирене түгелҺәр дүртенсе ауырыу һәм косметика менән һөжүм изученный ҡараш. Бөтә нимә көтә уларҙы. Ә һуңынан форум тураһында пост километр, йәғни 'крестьян юҡ йәғни'.\nӘ һорауҙар буйынса принц\nҺәм эйе, автор, был күберәк урынлаштырыу түгел, бында күптән түгел генә туҡтап бысратыу кеүек шундай, һәм көлкө лә ҡыҙыҡ түгел, әгәр хатта өҫтөндә бөтә булған һәм гарем 'ул'. Әгәр ҙә һеҙҙең пароль менән хат килде, зинһар өсөн, беҙҙеңсә яҙылған, күрһәтелгән ip-адресы, улар менән һеҙҙең аккаунт ингән, һәм вазифалары, уларҙы язалай алаһың йәки һин плюсовать. Үҙенең аккаунты күрһәтергә онотмағыҙ.\nҠатын-ҡыҙ өсөн бушлай таныша мәскәү, Воронеж (2) сайтында танышырға\nӘгәр һеҙ эзләргә кемде ҙә булһа, кем арыны яңғыҙлыҡ, һәм йәшәү шатлығы теләйем һәм кем горесть бүленеү, осоу һәм төшөү, ҡатын-ҡыҙ менән танышырға теләйем һәм кем Мәскәү, Воронеж ваҡытында, улар менән һәр ваҡыт ауырБыл төбәктәрҙә бушлай теркәлгән бөтә ҡатын-ҡыҙ профилле, күрәһең. Ҡатын-ҡыҙ өсөн сайтта теркәү һәм мөмкинлек биреү менән үҙ-ара эш һәм йәшәү Мәскәү, Воронеж һәм башҡа төбәктәр. Әгәр һеҙ танышыу, һөйөү булдырыу, табырға йыйыныусы яңы танышыуҙар, йылдың икенсе яртыһында дуҫтарығыҙ һәм, ышанам, һеҙ беҙҙең сайтҡа танышыу оҡшай.\nОсраша һәм ир-егеттең Кеме: бушлай теркәй\nТүләүһеҙ беҙҙең сайтта теркәлгәнӘгәр һеҙ телефон номерын алыу раҫларға теләй, беҙҙең яңы meddle ҡуллана аласыз Дюссельдорф (nrw), һәм сат өлкәһенә генә. Шулай беҙҙең ир-аттарҙан иң яҡшы селтәр һәм малай кемең була. Бер ниндәй ҙә сикләү юҡ һаны беҙҙең сайтта танышырға була, хат алышыу һәм аралашыу өсөн, беҙ ялға иҫәп яҙмаһы ҡабул ителә. Һәм беҙ осрашырбыҙ беҙҙең илдәрҙә булырға яҙғайны.\nСайтта теркәлер өсөн бөтөнләй бушлай.\nӘгәр һеҙҙең һорауҙарығыҙ булһа, рәхим итеп, стесняйтесь ла беҙгә мөрәжәғәт итә.\nИзоляторға: эйе конференц-интим мөнәсәбәттәр таныштырыу һәм башҡа күҙәтеүҙәр\nАтап әйткәндә, ҡайһы бер тотҡондар өсөн, иркенән ғүмерлеккә хөкөм итеп, төрмә бинаһы.-был берҙән-бер юл альтернатив өсөн якыннары менән мөнәсәбәт тәьмин итәКеше хоҡуҡтарын яҡлау мәсьәләләре башҡаса төрмә булыуҙан туҡтай. переполненность - Бруно раҫлай, - йыраҡ был терминдың бөтөнләй тергеҙеп булыр ине.\nБыл логика рөхсәт кәрәк ғәфү итеү урынына, телефон шылтыратыу мөмкинлеге.\ntrattamentali етди һәм трассала төрлө-төрлө.\nБарлыҡ өҫтөнлөктәрен файҙаланып өсөн сайтында яңы, зинһар, һеҙ яңыртыу тиклем версияһы ҡарап браузер йәки һуңғы браузер береһе түбәндәгесә.\nҠыҙ, ул сәскә хыялланырға ярата һәм улар араһында йәшәй, үҙ хыялы тормошҡа ашырырға мөмкин, голландтар кейәүгә сығаГолландия - был әлеге илдә сәскә, унда орнаменттарын файҙаланыу өсөн ерҙәрҙең яраҡлылығы 60 үҫтереүгә арналған. Беҙ тап урыҫ голланд ләлә һәм роза ир-егеткә бүләк, сәскә сөнки был илдә иң ҙур запасы әҙерләнгән.\nӘммә ҡыҙ һәр ир-аттары булһа, үҙенең уны сәскә һәм бүләк алырға ярата, әгәр инде һеҙ тыуған отчаянное эзләй һәм тормош юлдашы, нидерланд ауыҙ осрашыу башланды, бәлки, тап һеҙ унда яҙмыш көтә.\nсайтында өсөн бушлай онлайн-бөтә донъя\nУтыҙ миллиондан ашыу ҡулланыусыһының теркәлеү ваҡыты сайтында. Күп булған, улар беҙҙең сайттар ярҙамында танышып, дуҫ, татыу ғаилә булып тора. Бында мөхәббәт менән танышты һәм яңы дуҫтар табыуы еңел булған. Бөтә донъяның ысын тере кеше менән аралашыу ғына. Иң ҙур мәғлүмәт базаһы буйынса эҙләү уңайлы таныштым, фотоһүрәттәрҙе. Утыҙ миллиондан ашыу ҡулланыусыһының теркәлеү ваҡыты сайтында. Күп булған, улар беҙҙең сайттар ярҙамында танышып, дуҫ, татыу ғаилә булып тора.\nМин теләйем ҡыҙҙар өсөн етди мөнәсәбәт, сит ил был, сөнки\nМин теләйем ҡыҙҙар өсөн етди мөнәсәбәт, сит ил был, сөнки беҙҙең ҡабул ҡыҙы бик беҙ түгел, ҡатын-ҡыҙ менән танышырға теләйем мин күрҙем мин яҙа, беҙ йәнәш, уның менән теләгән һәм мин улар менән заснуть просыпается\nМин ҡатын-ҡыҙ, ул үҙ йортона күсергә әҙер.\nАлтай крайы. Мин екатеринбург ҡала ситендә йәшәй. Ниһайәт була-психологик һәм сәләмәт булып сәләмәт, ләкин шулай килеп сыҡты, мин береһендә йәшәгән, хәҙерге эт һәм бесәйҙәр яңғыҙлыҡ шатланалар, әммә был ғына етмәй, бигерәк тә кистәрен. мин йортта булырмын.\nБының өсөн артыҡ күп береһе. Бәлки, һеҙ кем араһында булмай-бала менән яңғыҙ йәки арыным тормошоноң ҡот осҡос булыуы, һәм, ниһайәт, өйҙә юҡ ине, рәхим итегеҙ. Һәм тышҡы күренеше буйынса тотоноп, мин 50ти артыҡ бирә алмай, шуға күрә ябай тел менән танышты, һомғол ҡатын-ҡыҙҙар, ихтыярын юғалтып улар менән йәшәгән хәстәрлекле, иғтибарлы ир-егет һәм теплодушный. Ханым, уны баҡсасы кәрәк-ябай экскаватор йәки такси водителе, шулай уҡ, тулы кәүҙәле, зинһар, впустую ваҡытын сарыф итмәй, һәм минең дә. Тик шәхси осрашыу һәм таныштырыу, башҡа компьютер, төнөн һүҙ. ир-егеттәр менән свердловск өлк. Һеҙ бында теркәлгән булған бөтә ир-ат профиль төбәгендә бушлай ҡарай ала. Сайтта теркәлеү, сездә мөмкинлеге бар ир-аттар һәм малайҙар менән аралашырға, улар йәшәгән төбәктә генә түгел, свердловск өлкәһе һәм башҡа төбәктәр.\nСайтында танышырға: Швеция\nОсрашыу - малай ҡыҙҙы эҙләп швеция -Швеция.\nВидеочивать-ча-ча рулетка ҡыҙы менән\nאתר הכרויות, סן לואיס גונזגה, היא מערכת יחסים רצינית עבור היכרויות חינם\nҡатын-кыҙҙар видео чатта теркәлергә рулетка менән телефон без интернета православие танышты видеочивать һәм башҡа бушлай теркәү иғлан заможняя ҡатын-ҡыҙы таныштырҙы. чатта теркәлергә ҡыҙы рулетка смотреть видео танышты башҡа видео чат ч рулетка бушлай таныша.


Өфөлә «Иң яҡшы күп фатирлы йорт советтары» конкурсы еңеүселәре аталды // Йәмғиәт | новости башинформ.рф\nӨфөлә «Иң яҡшы күп фатирлы йорт советтары» конкурсы еңеүселәре аталды\n10:25, 16 марта 2018 Йәмғиәт\nӨфөлә «Иң яҡшы күп фатирлы йорт советтары» конкурсы еңеүселәре аталды Фото: Өфө хакимиәте\nӨФӨ, 2018 йыл, 16 март. /«Башинформ» мәғлүмәт агентлығы, Ольга Мортазина/.\nӨфөлә торлаҡ-коммуналь хужалыҡ өлкәһендә Ҡала йәмәғәт контроле үҙәге ойошторған «Иң яҡшы күп фатирлы йорт советтары» конкурсына йомғаҡ яһалды.\n2017 йылғы йомғаҡтар буйынса Дағстан урамындағы 21-се йорт советы (Дим районы торлаҡ хужалығы идаралығы) иң яҡшы күп фатирлы йорт советы тип танылды. Аврора урамы, 1 адресы буйынса күп фатирлы йорт советы (Киров районы торлаҡ хужалығы идаралығы) икенсе урын алды. Өсөнсө урында – Мостай Кәрим урамы буйынса 47-се йорттағы күп фатирлы йорт советы (Ленин районы торлаҡ хужалығы тресы).\nКүп фатирлы йорттарҙың иң яҡшы советтары шулай уҡ махсус номинацияларҙа билдәләнде.\nГенерал Горбатов урамы буйынса 7/4 йорто «Иң татыу йорт» тип танылды. «Иң төҙөк ихата» Энтузиастар урамы буйынса 6-сы йортта урынлашҡан. «Иң экологик йорт» – Октябрь проспекты буйынса 26-сы йортта. Парк урамы буйынса 2/2-се йорт – «Энергияны иң һаҡсыл файҙаланыусы йорт». «Бурысһыҙ йорт» Нежинский урамы, 37 адресы буйынса урынлашҡан. «Иң хәүефһеҙ йорт» — Азатлыҡ урамы, 38. Гагарин урамы буйынса йорт советы рәйесе Гөлшат Насенник «Иң әүҙем рәйес» тип табылды.\nТеги: конкурс, күп фатирлы йорттар, торлаҡ-коммуналь хужалығы


Радий Хәбиров Өфөлә төҙөкләндереү эштәре барышы менән танышты - Правительство Республики Башкортостан\n– Беҙ битараф булмаған, актив ҡарашлы граждандарға йорт алдарын тәртипкә килтереү өсөн тағы ла бер мөмкинлек бирергә теләйбеҙ. Киләһе йылдан һәр бер муниципаль берәмектә Республика Башлығы ихатаһы барлыҡҡа киләсәк. Өфөлә шунда һигеҙ ихата булыр тип күҙаллана. Улар барыһы ла төҙөкләндереү буйынса башҡа программаларға эләкмәгән биләмәләр булырға тейеш, – тине Радий Хәбиров. – Бер ихатаға 5 млн һум самаһы аҡса бүлеү ҡарала. Әгәр ҙә ихата ҙур икән – унда балалар майҙансығы урынлаштырырға була. Әгәр ҙә һүҙ артыҡ ҙур булмаған биләмә хаҡында бара икән, тимәк уны тулыһынса төҙөкләндерергә мөмкин буласаҡ.\nИхаталарҙы тауыш биреү юлы менән халыҡ үҙе һайлаясаҡ, артабан ғариза Республика Башлығына ебәрелә.\nРадий Хәбиров эш сәфәре барышында башҡаланың Ленин урамы, Октябрь проспекты һәм Сипайлово биҫтәһенең Гагарин урамдарында «Башҡорт ихатаһы» һәм «Подъездарҙы комплекслы ремонтлау» программалары буйынса алып барылған эштәр менән танышты, халыҡ менән аралашты.\n– Беҙ киләһе йылға пландар буйынса фекер алыша башланыҡ. Шул уҡ ваҡытта финанслау күләмен арттырыу мөмкинлектәре тураһында ла һүҙ бара. Граждандар был программа 2024 йылға тиклем иҫәпләнгәнен белергә тейеш. Йәғни, быйыл программаға эләкмәгән йорттар, артабан төҙөкләндереләсәк, – тине Радий Хәбиров. – Әлегә беҙ төҙөкләндереүҙең заманса алымдарын үҙләштерәбеҙ, сифатлы ремонт эшләргә өйрәнәбеҙ. Иң мөһиме – комплекслы ҡараш һаҡлау. Сифатҡа килгәндә, мин алдан уҡ иҫкәрттем – Торлаҡ-коммуналь хужалыҡ министрлығы ҡабул итмәйенсә тороп, атҡарылған хеҙмәт өсөн аҡса күсерелмәйәсәк.


Биттәр : # « 102 103 104 105 106 107 108 109 110 » #\nАУЫЛДАРҘА ҺУҒЫМ МӘЛЕ БАШЛАНДЫ\nКөҙ - ауылдарыбыҙ өсөн муллыҡ, бәрәкәт мәле. Баҫыу-ҡырҙарҙан, баҡса-түтәлдәрҙән уңышты йыйып алыуға, ҡырпаҡ ҡар төшөү менән ҡаҙ өмәләре, һуғым осоро башланып китә. "Үҙегеҙҙең шәхси хужалыҡ, ҡышҡылыҡҡа аҙыҡ туплау ниәттәрегеҙ хаҡында һөйләп китегеҙ әле", тип, Баймаҡ ҡалаһынан Рауза ХӘСӘНОВАға мөрәжәғәт иттек.\n- Хәҙерге ваҡытта ауыл ерендә генә түгел, ә ҡалала ла (мөмкинлек булһа инде) баҡса үҫтермәй, мал көтмәй донъя көтөүе мөмкин түгел. Әлбиттә, был бик күп тырышлыҡ талап итә. Мал көтһәң, баҡса үҫтерһәң, ялдарҙы ла, байрамдарҙы ла оноторға тура килә. Көҙгөһөн мул уңыш алыуға әҙерлекте ҡышҡыһын уҡ башлап ебәрәм.\nАНА КИЛӘ СӘСӘНЕ - УНДА БИТ ИЛ ХӘСТӘРЕ!\n"Әгәр кеше һәм фәрештә теле менән һөйләшеп тә, йөрәгемдә һөйөү булмаһа, мин бары тик буш яңғыраҡлы баҡыр ғынамын", - тигән Апостол Павел. Бөтә изгеләрҙең дә йөрәгендә кешеләргә, үҙ милләтенә ҡарата һөйөү тойғоһо булмаһа, улар һөйләгән һүҙҙәр быуаттар аша телдән-телгә күсә килеп, бөгөнгәсә халыҡ хәтерендә һаҡланмаҫ, буш яңғырауыҡлы баҡырҙан сыҡҡан тауыш кеүек сыңлап ҡына тымған булыр ине. Күпме тыйыуҙарға ҡарамаҫтан, Аҡмулланың ижады бөгөн дә халыҡ хәтерендә һаҡланып килә икән, тимәк, бөйөк мәғрифәтсенең үҙ халҡына ҡарата булған һөйөүе быуындарға етерлек булған. Ошо көндәрҙә Миәкә районында үткәрелгән "Аҡмулла вариҫы" сәсәндәр ярышы шәхестең халыҡ хәтерендә уйылып ҡалған изге һүҙҙәрен тағы бер ҡат иҫкә төшөрҙө.


Үҙебеҙҙә ҡыйыу юл ярайыҡ! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Үҙебеҙҙә ҡыйыу юл ярайыҡ!\nҮҙебеҙҙә ҡыйыу юл ярайыҡ! 22.12.2015 // Йәмғиәт\nҺуңғы йылдарҙа йәштәрҙең байтағы Мәскәү, Санкт-Петербург, Ҡазан һәм башҡа ҡалаларҙа белем алыуҙы хуп күрә. Һөҙөмтәлә үҙебеҙҙең юғары уҡыу йорттарында урындар, бүлектәр кәмей, ҡайһы бер филиалдар ҡыҫҡартылыуға дусар була. Педагогик йәмәғәтселек ошо проблеманы хәл итеү алымдарын эҙләү юлында.\nМәҫәлән, республиканың юғары уҡыу йорттарында йыл да “Асыҡ ишектәр көнө” үткәрелә. Ләкин, ректорҙар фекеренсә, абитуриенттар өсөн был ғына аҙ, улар менән күҙгә-күҙ осрашыу кәрәк. Тап ошо маҡсатта БДУ-ның Сибай институтында төбәгебеҙҙең барлыҡ юғары уҡыу йорттары етәкселәре ойошторған сарала сығарылыш класс уҡыусылары, ата-әсә, уҡытыусылар, район хакимиәте вәкилдәре, эш биреүселәр ҡатнашты. “Түңәрәк өҫтәл”дәр ойошторолдо, буласаҡ абитуриенттарға ректорҙар менән айырым осрашыу өсөн майҙансыҡтар булдырылды.\nУҡыу йорттары етәкселәре йәштәргә киләсәккә ҡыйыу юл ярыу мөмкинлеге үҙебеҙҙә лә киң булыуын аңлатырға тырышты. Спорт өлкәһендә артабан да үҫергә теләйһең икән, һәр белем усағында секциялар эшләй, заманса залдар, бассейндар етерлек. Йыр-моңға, бейеүгә һәләтле булһаң, түңәрәктәргә рәхим ит. Ғилми-тикшеренеү эштәре менән әүҙем шөғөлләнергә мөмкин.\nОсрашыуҙа республиканың көньяҡ-көнсығыш райондарынан 700-ҙән ашыу сығарылыш уҡыусыһы ҡатнашты. Улар һәр телмәрҙе ихлас тыңланы, төрлө һорау бирҙе. “Йөҙ тапҡыр ишеткәндән бер тапҡыр күреү яҡшы”, тиҙәр бит: ректорҙар менән яҡындан аралашыуҙың халыҡ өсөн әһәмиәте баһалап бөткөһөҙ булды. Сибай институты буйлап ойошторолған экскурсия, ундағы рух күтәренкелеге, таҙалыҡ, халҡыбыҙҙың арҙаҡлы шәхестәренә ҡуйылған барельефтар, һәйкәлдәр, бай музей ҙа һәр кемдең күңелендә йылы тәьҫорат ҡалдырҙы.\n– Уҡыу йорто тураһында ишеткәнем бар, әммә уның матди-техник хәле шул ҡәҙәр яҡшы икәнен белмәй инем. Барыһы ла оҡшаны, – тине, мәҫәлән, Баймаҡ районының 1-се Этҡол компьютер лицейынан Буранбай Аралбаев. Уның һүҙҙәренә дуҫы Рәфис Усманов та ҡушылып, бындай осрашыуҙарҙың бик кәрәкле булыуын билдәләне, ике яҡлы бәйләнештең артабан да дауам итеүен теләне.\nҺәр уҡыу йортоноң етәкселеге диплом алып сыҡҡан студентын эшкә урынлаштырыу сараһын да күрә. Тимәк, һөнәрле лә, эшле лә булырға теләһәң, үҙебеҙҙекен һайла!


Башҡортостанда яңы коронавирус инфекцияһына бәйле хәл ҡатмарлаша | ГТРК «Башкортостан» — Новости Уфы и РБ\n28 июля 2021 — 12:25 ГТРК «Башкортостан»\nРәсәйҙең башҡа төбәктәре менән сағыштырғанда беҙҙең республикала мәкерле сир таралыу күрһәткесе түбән булһа ла, табиптар мотлаҡ вакцина эшләтеү кәрәклеге тураһында белдерә. Ковидтан үлеүселәрҙең 80 проценты 60 йәштән үткәндәр, шул уҡ ваҡытта прививка эшләткәндәр араһында үлеүселәр юҡ. Сирҙе ауыр хәлдә кисереүселәр араһында ла вакцинацияланған пациенттар ни бары ярты процент ҡына. Әйткәндәй, Башҡортостанда әле 185 вакцинация пункты эшләй. Бөтәһе 1 миллиондан ашыу доза ҡайтарылған, шуның 85 процент тирәһе ҡулланылған. Респуликаға бер компонентлы Спутник Лайт вакцинаһы ла ҡайтарылды.


Материалы за Январь 2008 года » Страница 5 » Архив газеты "Йәшлек"\n«Трактор» «иҙҙе», «Жигули» тапаны... Яңылыҡтар » Спорт\n«Салауат Юлаев» хоккейсылары Рәсәй беренселегенең сираттағы турын ситтә уҙғарҙы. Улар башта Силәбелә урындағы «Трактор» командаһы менән уйнаны һәм хужаларға 3:2 иҫәбенә отолоп, икенсе уйынды үткәреү өсөн Тольяттиға осто. «Лада» клубы иһә һуңғы арала һөҙөмтәле күрһәткесе менән күптәрҙең нервыһын ҡаҡшата. Был юлы улар, уңышлы башланғысын дауам итеп, өфөләрҙе 5:2 иҫәбенә ҡыйратып ҡайтарҙы. Fөмүмән, юлаевсыларҙың быйылғы миҙгелдә ике уйын рәттән еңелгәне юҡ ине. Әлбиттә, быға тиклем бер команданың да миҙгел буйына тигеҙ һөҙөмтә күрһәткәне юҡ. Булмай ҙа. Шуға күрә әлегә зарланырға урын юҡтыр, моғайын. Яуланған мәрәйҙәр запасы ла күңелде бер аҙ тынысландыра. Магнитогорскиҙың юлаевсыларҙан аҫта, икенсе урында килеүсе «Металлург» хоккейсылары уларҙан туғыҙ мәрәйгә ҡалыша.\nДүрт сәйәсмән дәғүә итә\n2 мартта үтәсәк Президент һайлауҙарындағы һайлау бюллетендәрендә дүрт кандидаттың исеме күрһәтеләсәк.\nЙәкшәмбелә РФ Һайлау комиссияһы кампанияла ҡатнашыусыларҙың исемлеген япҡан. Артабанғы көрәште Дмитрий Медведев («Берҙәм Рәсәй» кандидаты), Геннадий Зюганов (КПРФ), Владимир Жириновский (ЛДПР) һәм үҙен-үҙе кандидат итеп күрһәтеүсе, Рәсәй Демократик партияһы лидеры Андрей Богданов дауам итәсәк.\nЭкс-премьер Михаил Касьяновҡа иһә ялғанлығы асыҡланған имзаларын ҡайтанан тикшереү ҙә ярҙам итмәгән – Һайлау комиссияһы уны теркәмәгән.\nДайджест Яңылыҡтар » Ғәләмәт донья\nАнглияла хайуандар ҙа диета тота\nАнглияла хайуандар ҙа үҙҙәренең кәүҙә ауырлығын күҙәтеп бара. Мәҫәлән, хужалары ныҡ ашатып, ауырлығы 70 килограмдан ашып киткән лабрадор тоҡомло эт белгестәр күҙәтеүе аҫтында кәүҙә ауырлығының яртыһын кәметә алған һәм хәҙер уның ғүмеренә ҡурҡыныс янамай.\nИке йыл элек Расти исемле лабрадорҙың ауырлығы 70 кг булһа, хәҙер 35 килограмдан саҡ ҡына артығыраҡ. Мәрхәмәтлелек хеҙмәте хеҙмәткәрҙәре, эттең хужалары – 62 йәшлек Дерек Бентон менән уның ҡустыһы 53 йәшлек Давидты судҡа биргәндән һуң, уны диетаға ултыртырға ҡарар итә. Судта ағалы-ҡустылы Бентондар эткә зыян килтереүҙә ғәйепләнә. Һөҙөмтәлә хужалар шартлы рәүештә хөкөм ителә. Шулай уҡ уларға киләсәктә эттәрен яҡшыраҡ ҡарарға ҡушыла.\nФекерҙәштәр булып ҡалайыҡ! Яңылыҡтар » Хаттар яҙҙым\nБыны тағы ла бер йылды тамамланыҡ. «Йәшлек» почтаһы былтыр ҙа буш торманы: гәзит уҡыусыларыбыҙҙан бөтөнөһө 1132 хат алдыҡ. Ҡыйыу фекерҙәре, тос мәҡәләләре менән беҙҙе ҡыуандырып торған авторҙарыбыҙға, «Йәшлек»тең йөкмәткеһен байытыуға өлөш индергән ҡәләмдәштәребеҙгә ҙур рәхмәтебеҙҙе еткерәбеҙ. Айырыуса беҙҙең менән даими хеҙмәттәшлек иткән Солтан Fәлиев (Әлшәй), Роза Маннанова (Ишембай), Фанияз Садиҡов (Архангел), Мәҙинә Йәғәфәрова, Зөһрә Кашапова (Әбйәлил), Дауыт Амангилдин (Ырымбур), Рәйлә Нәҙерғолова (Стәрлетамаҡ), Фәриҙә Күсәкова (Хәйбулла), Ишмөхәмәт Шарапов (Өфө), Наил Юлдашбаев, Земфира Аҡбутиналарҙың (Ейәнсура) әүҙемлеген билдәләп китер инек. Уларға артабан да «Йәшлек» менән бәйләнеште өҙмәүҙәрен, киләсәктә лә баҫмабыҙҙың яҡын дуҫтары, фекерҙәштәре булып ҡалыуҙарын теләйбеҙ.\nБулғандың ҡәҙерен белеп йәшәйек! Яңылыҡтар » Тормош юлдары ҡатмарлы\n«Йәшлек»тең йәш сағы нисек үткәндер, мин үҙемдең йәш сағымды иҫкә төшөрөп, редакция менән уртаҡлашырға теләнем. Үткән ғүмерҙе уйлаһаң, ҡыҙыҡ та, ҡыҙғаныс та кеүек. Бала сағым Ишембайҙың Көҙән ауылында, үҫмер сағым Өфө, Борай, Боҙаяҙ яҡтарында, Ишембайҙа үтте. Атайым, Зәки Вәлидиҙең бер туған энеһе булараҡ, мин 13 йәштә ваҡытта ҡулға алынып, ул киткәндән һуң булған тормошобоҙҙо иҫкә алыу ҙа ҡурҡыныс. Ас-яланғас, торорға урын булмаған саҡтарҙа нисек үлеп бөтмәгәнбеҙ, тип уйлайым. Унан, 16 – 17 йәштәр булғанда, һуғыш башланып, бөтә эш бала-саға, йәш-елкенсәккә ҡалды, көн менән төн ялғанып үтте.\nТынғыһыҙ йәмәғәт эшмәкәре Башҡортостан\n2007 йылда «Аҡ тирмә» башҡорт мәҙәни үҙәге бөтә башҡорт ойошмалары араһында иң әүҙеме булып танылды. Уның рәйесе Ләлә Һибәт ҡыҙы Биишева бына алты йыл инде «Аҡ тирмә» үҙәгенең бөтә сараларын ваҡытында һәм тейешле генә түгел, хатта юғары кимәлдә үткәреп бара. Айырыуса һуңғы саралар быға асыҡ дәлил булып тора.\nАй һайын баш ҡалалағы бөтә башҡорт йәмәғәтселеге Нефтселәр мәҙәниәт һарайына «Аҡ тирмә» үҙәге үткәргән сараға йыйыла.\nАлты балалы әсә һәм уҡытыусы Башҡортостан\nДонъяға ихлас баҡҡан, тормош һынауҙарына бирешмәй, һәр ваҡытта ла көслө рухлы булып ҡала белгән кешеләр беҙҙең һәр ҡайһыбыҙҙы һоҡландыра. Ундай шәхестәр барлыҡ ваҡлыҡтарҙан өҫтөн тора һәм оло маҡсаттар ҡуйып йәшәй.\nНәғимә Яҡуп ҡыҙы Самарбаева ла – шундайҙарҙан. Ул – Башҡортостан Республикаһының мәғариф отличнигы, беренсе категориялы уҡытыусы, хеҙмәт ветераны.\n1974 йылда Баймаҡ интернат-мәктәбен тамамлағас, Башҡорт дәүләт университетының математика факультетында белем ала ҡыҙ. 1979 йылдан бирле Баймаҡ районының Ҡолсора урта мәктәбендә математика уҡытыусыһы булып эшләй.


Башҡортостанда 70 йәшлек ир менән 64 йәшлек ҡатын коронавирустың сираттағы ҡорбаны булды // Йәмғиәт | новости башинформ.рф\n17:35, 27 ноября 2020 Йәмғиәт\nБашҡортостанда 70 йәшлек ир менән 64 йәшлек ҡатын коронавирустың сираттағы ҡорбаны булды Фото: Ксения Калинина\nБашҡортостандың Һаулыҡ һаҡлау министрлығынан 26 ноябрҙә ковидтан вафат булғандар тураһында хәбәр иттеләр. Бәләбәй районында йәшәгән 70 йәшлек ир яңы коронавирус инфекцияһының 77-се ҡорбаны булды. Ул бронхиттан һәм йөрәктең ишемия ауырыуынан яфаланған.\n78-се ҡорбан – Өфөнән 64 йәшлек ҡатын. Ул икенсе типтағы шәкәр диабеты менән сирләгән. Шулай уҡ уның башҡа ауырыуҙары ла булған: нейропатия, гипертония, өсөнсө дәрәжәләге һимеҙлек.\nОператив штаб мәғлүмәттәре буйынса, тәүлек эсендә тағы бер ковидлы пациент йән биргән. Уның хаҡында мәғлүмәт аныҡлана.\n27 ноябргә Башҡортостанда 13 852 коронавирус йоҡтороу осрағы раҫланған (+137). Бөтәһе – 11787, һуңғы тәүлектә 95 сирле һауыҡҡан. 1986 кеше: 455 – стационарҙа, 1531-е амбулатор дауалана. Мәрхүмдәр һаны – 79 кеше.\nБер тәүлектә 413 дауахананан тыш пневмония осрағы теркәлгән, 420 пациент һауыҡҡан.


Тәфтишселәр Саҡмағош районында дүрт кешенең үлем осрағы буйынса тикшереү башлаған\nЯл көндәрендә ике пар таныштарынан төҙөлөш ангарының асҡысын ала. Һуңынан йәштәр «Лада» автомобилдәрендә бина эсендә спиртлы эсемлектәр ҡуллана. Дүшәмбе иртән ангар хужаһы машина салонында ятҡан йәштәрҙең кәүҙәләрен таба. Әле ваҡиға сәбәптәре асыҡлана. Ҡайһы бер мәғлүмәттәр буйынса мәрхүмдәрҙең һөрөм еҫенән ағыуланыуы ихтимал.\nСветлана Абрамова, Рәсәй тәфтиш комитетының Башҡортостан буйынса тәфтиш идаралығы етәксеһенең өлкән ярҙамсыһы: «Йәштәр ангар эсендә спиртлы эсемлектәр ҡулланғандан һуң вафат булған. Әле фажиғә сәбәптәре асыҡлана. Бының өсөн суд-экспертиза тикшереүе үткәрелә. Уның һөҙөмтәләре буйынса тәфтишселәр тейешле процессуаль ҡарар ҡабул итәсәк».


DataLife Engine > Версия для печати > Ҡоролтай ҙур ҡор йыйҙы\nГлавная > В Башкортостане > Ҡоролтай ҙур ҡор йыйҙы\nҠоролтай ҙур ҡор йыйҙы\n14-09-2011, 13:40. Разместил: admin1\nБөтә донъя башҡорттары ҡоролтайы башҡарма комитеты республиканың район-ҡалаларында һәм Рәсәй төбәктәрендә эшләп килгән ҡоролтай рәйестәре, ағзалары менән бергә йыйылып, көн үҙәгендә торған мәсьәләләр хаҡында һөйләште. Осрашыу ваҡыты ике көнгә иҫәпләнеп, тәүгеһе Өфө районының «Авангард» профилакторийы базаһында үтте һәм, башлыса, милли мәғариф, мәҙәниәт темаларын үҙ эсенә алды. Шулай уҡ ҡоролтай бүлексәләре араһындағы бәйләнеште нығытыу ҙа маҡсат итеп ҡуйылғайны.\nМилли мәғариф – һәр ваҡыт көнүҙәк мәсьәлә\nТөрлө төбәктәрҙән әүҙем милләттәштәребеҙ йыйылған сараны семинар тип атаһалар ҙа, ул «түңәрәк өҫтәл» рәүешенә инеп, эшлекле, аңлайышлы һөйләшеүгә ҡайтып ҡалды.\nБында БР мәғариф министры Әлфис Ғаязовтың килеп сығыш яһауын, һорауҙарға төплө яуап биреүен ҡоролтай ағзалары хупланы.\nБөтә донъя башҡорттары ҡоролтайы башҡарма комитеты рәйесе урынбаҫары Румил Аҙнабаев белдереүенсә, ҡоролтайҙың БР хөкүмәте, ведомстволар һәм министрлыҡтар менән хеҙмәттәшлеген нығытыу маҡсатында махсус эшсе орган төҙөләсәк. Әлеге сараға ла Президент хакимиәтенән ижтимағи-сәйәси үҫеш идаралығы начальнигы урынбаҫары Ришат Сабитов саҡырылғайны.\nМилли мәғариф темаһына килгәндә, иң тәүҙә шуны билдәләргә кәрәк: яңы уҡыу йылынан башҡорт телен дәүләт теле булараҡ өйрәнеү тәртибе үҙгәрҙе. Хәҙер уны 1-се, 10-сы һәм 11-се кластарҙа уҡытмаясаҡтар. Шул уҡ ваҡытта ошо кластарҙа уҡыусы башҡорт балалары туған тел булараҡ мотлаҡ өйрәнәсәк. Ә 10-сы һәм 11-се кластарҙа башҡорт теле, берҙәм дәүләт имтиханына әҙерләнергә кәрәк, тигән һылтау менән ҡыҫҡартылған.\nМәғариф министры Әлфис Ғаязов, республикала белем биреү буйынса алып барылған эштәргә байҡау яһап, ҡулайлаштырыу (оптималләштереү) проблемаларына ла ентекле туҡталды. Был йәһәттән халыҡты, йәмәғәтселекте башҡорт ауылдарындағы мәктәптәрҙең ябылыуы борсой. Ҡағиҙә булараҡ, башҡорт ауылдары ҙур түгел, шуға ла ундағы белем биреү учреждениелары ҡулайлаштырыу «тырнағы»на эләгә. Ҙур мәктәпле күрше ауылға балаларҙы автобус йөрөтә, тигән аҡланыу булһа ла, бының уҡыусы өсөн уңайлымы-юҡмы икәнен күптәр иҫәпкә алмай. Унан килеп, ябылған мәктәптән балаларҙы ташыусы автобусты тотоу ҡиммәтерәккә төшөүе лә бар бит әле. Сығымдарҙы кем һанаған? Ҡоролтай активистарын ошо мәсьәлә лә ҡыҙыҡһындыра.\nБашҡорт телен дәүләт теле булараҡ уҡытыуға яңынан әйләнеп ҡайтҡанда, унан республикала бер нисә кеше генә проблема тыуҙыра. Мәҫәлән, үткән уҡыу йылы аҙағында Өфөнөң бер мәктәбендә башҡорт теле дәресенә йөрөмәгән Владислав Мартинсты киләһе класҡа күсереү-күсермәү мәсьәләһе килеп сыҡҡайны. Был ғаилә, балабыҙҙың хоҡуғы боҙолған, тип яр һалды, әммә БР законын үҙҙәре лә боҙоуы хаҡында уйлап та ҡараманы. Шулар кеүек, тағы бер нисә маргинал, законды инҡар итеп, булмаған проблеманы булдырырға маташа.\n«Әлбиттә, башҡорт телен уҡытыуға иғтибар бер ҡасан да һүрелергә тейеш түгел. Дәүләт теле итеп уҡытыуға килгәндә, дәреслектәрҙең иҫке булыуы ғына бер ни тиклем проблема тыуҙыра. Улар рус балаһы өсөн ауыр. Ошо юҫыҡта яңы китапҡа конкурс иғлан иттек, уҡытыу методикаһы яңынан эшләнә», − тине Әлфис Ғаязов.\nМинистрға һорауҙар күп булды. Улар араһында башҡорт телен БДИ системаһына индереү, башҡорт балалар баҡсаһын асыу, башҡорт телен уҡытыуҙы объектив баһалауға ҡағылышлылары ла яңғыраны.\n«Бына ошо һорауҙарҙы хәл итеүҙә беҙҙең, йәғни йәмәғәт эшмәкәрҙәренең генә булышлығы аҙ, дәүләт кимәлендә эш алып барырға кәрәк. Был проблемалар бөтә милли республикаларға ла хас бит. Ә Рәсәй төбәктәрендә, үҙебеҙҙең аҫаба ерҙә йәшәгән башҡорттар нимә эшләр? Әйҙәгеҙ, шул мәсьәләне дәүләткә еткерәйек», − тип борсолоу ҡатыш өмөт менән һүҙгә ҡушылды күрше төбәктәрҙән килеүсе ҡоролтай вәкилдәре.\nМәҙәниәт әле ул йыр-моң ғына түгел...\nМәҙәниәт өлкәһендәге милли саралар тураһында һүҙ алып барғанда йыш ҡына шундай хәбәрҙәр ишетелә: «Беҙҙә барыһы ла һәйбәт, йырлап-бейеп кенә йәшәйбеҙ». Әммә мәҙәниәт йыр-бейеүгә генә ҡайтып ҡалмай, шул уҡ ваҡытта йыр-моң аша ла туған телгә, тарихҡа ихтирам, һөйөү һәм иғтибарҙы сағылдырырға мөмкин. Мәҫәлән, нисек инде «Шәжәрә байрамы»ның әһәмиәтен йә Рәсәй төбәктәрендә йәшәүсе милләттәштәребеҙҙең башҡорт моңона һыуһауын аңламаҫҡа? «Салауат йыйыны» шулай, быйылғы кеүек, район кимәленә төшөп ҡалырмы? Ә ил төбәктәрендә көн күреүсе башҡорттарҙы йәлеп иткән Башҡорт мәҙәниәте көндәре һуң? Ошондай һәр мәсьәлә мөһим. «Был сараларҙа иң тәү сиратта ҡоролтай ағзалары уртала йөрөргә тейеш», − тип иҫәпләй БР Мәҙәниәт министрлығының әйҙәүсе белгесе Алһыу Сирғәлина.\nШундай проблемаға ла иғтибар итергә кәрәк: Башҡортостандың ял йорттарында башҡорт мәҙәниәте нисегерәк танытыла? Китапханаларҙа башҡорт китаптары, матбуғаты күпме? Мәҙәниәттә лә ҡулайлаштырыу эше бара. Ул башҡорт мәҙәни учреждениеларына ниндәй йоғонто яһай?\nҠоролтай етәкселеге фекеренсә, һәр районда башҡорт мәҙәни үҙәге асылырға тейеш. Министрлыҡ вәкиле, һәммә һорауҙарҙы теркәп, артабан ҡараясаҡтарын белдерҙе.\nТөньяҡ-көнсығыш төбәк үҫешәсәк!\nЙома иртә менән ҡоролтайсылар Салауат районының Малаяҙ ауылына юлға сыҡты. Бында Башҡортостандың төньяҡ-көнсығыш райондары үҫеше мәсьәләләре ҡаралырға тейеш ине.\nҠунаҡтарҙы Салауат ере тантаналы ҡаршыланы. Киңәйтелгән ултырышҡа БР Хөкүмәтенән, Дәүләт Йыйылышы − Ҡоролтайҙан, министрлыҡтан вәкилдәр, ошо төбәктәрҙә тыуып үҫеп, хәҙер етәкселектә, эшҡыуарлыҡта эшләүселәр, РФ Дәүләт Думаһы депутаттары саҡырылғайны.\nТөньяҡ-көнсығыш төбәкте социаль-иҡтисади үҫтереүгә бәйле дәүләт программаһы әҙерләнә. Әйткәндәй, быға һигеҙ район индерелгән − Балаҡатай, Ҡыйғы, Мәсетле, Дыуан, Салауат, Нуриман, Ҡариҙел һәм Асҡын. Бөтә донъя башҡорттары ҡоролтайы әлеге райондарҙың иҡтисади потенциалын өйрәнеүгә, яңы предприятиелар асыуға булышлыҡ итеүҙе кәрәк тип тапҡан һәм ошондай киңәйтелгән ултырышты шул темаға арнау ҙа бер ҙә юҡҡа түгел.\nСарала ҡатнашыусыларҙы Бөтә донъя башҡорттары ҡоролтайы башҡарма комитеты рәйесе Марсель Йосопов, Салауат районы хакимиәте башлығы Ғәли Хәйретдинов, БР Дәүләт Йыйылышы − Ҡоролтай Рәйесе урынбаҫары Лилиә Ғүмәрова сәләмләне.\nӘйткәндәй, Марсель Йосопов, тамырҙары ошо төбәктә булғанлыҡтан, төньяҡ-көнсығыштағы хәл-торошҡа битараф ҡала алмауын белдерҙе, шәхсән үҙе бер нисә предприятие асыуға булышлыҡ итәсәген әйтте.\nБөгөн төньяҡ-көнсығышты үҫтереүгә йүнәлтелгән өмөтлө проекттар ярайһы уҡ күп кенә. Шуларҙан Мөрсәлим ауылында урынлашасаҡ төҙөлөш материалдары етештереү (башлыса, цемент) комплексын атап үтергә мөмкин. Тимер юлына яҡын был тораҡ пункт әлеге проект өсөн уңайлы тип табылған. Төбәктә ағас эшкәртеүҙе яйға һалыу ҙа ҡарала. Төп предприятиенан тыш, урындарҙа ағас әҙерләү, ташыуҙы ойошторғанда ла байтаҡ ҡына эш урыны булдырыласаҡ. Был тармаҡта күҙалланған проекттар Асҡын, Дыуанда ла бойомға ашырыласаҡ. Ҡариҙел менән Асҡын райондары биләмәһендә Өфө (Ҡариҙел) йылғаһында гидроузел төҙөү тураһында ла проект бар. Һәм тағы ла берәүһе туризмды үҫтереүгә йүнәлтелгән − авиатуризмға ҡағыла. Ул Нуриманда тормошҡа ашырылыр, тип ниәтләгәндәр.\nҮрҙә һанап үтелгәндәр тураһында РФ Дәүләт Думаһы депутаты Энгельс Ҡолмөхәмәтов менән БР сәнәғәт һәм инновация сәйәсәте министры урынбаҫары Игорь Карепанов бәйән итте.\n«Россельхозбанк»тың Башҡортостан филиалы етәксеһе Ирек Мөхәмәтдинов халыҡҡа кредит бүлеү хаҡында һөйләһә, «Башбакалея» йәмғиәтенең генераль директоры Илдар Ғарифуллин, «Үҙебеҙҙекен һайла, йәнтөйәктекен һатып ал» акцияһының мөһимлеген билдәләп, республикала төрлө етештереү предприятиелары асырға мөмкинлек булыуын һыҙыҡ өҫтөнә алды. «Иң мөһиме, − тине ул, − барлыҡ башланғыстарға ла йәштәрҙе күберәк йәлеп итергә кәрәк». Ысынлап та, йәш белгестәр, ғөмүмән алғанда, йәш егет һәм ҡыҙҙар эш менән тәьмин ителһә, уларҙың ситкә китеүе лә, йә насар юлға баҫыу проблемаһы ла юҡҡа сыға.\nҺәр ауылда ферма төҙөргә тейештәр, тигән фекерҙә күптәр. Ауылдарҙа эш булһа, ир-егеттәр Себер тарафтарына ла йөрөмәҫ. Әйткәндәй, Бөтә донъя башҡорттары ҡоролтайы төньяҡ-көнсығыш райондарҙа яңы асыласаҡ предприятиеларҙы кадрҙар менән тәьмин итеүгә үҙ өлөшөн индермәксе − башҡарма комитет ошо ике көн дауамында барған сарала эш эҙләп ситкә киткән яҡташтарҙы ҡайтарыу маҡсатында агитация эшмәкәрлеген башлап ебәрергә ҡарар итте.\nБДБҠ алда торған әһәмиәтле сәйәси сараға − 4 декабрҙә үтәсәк РФ Дәүләт Думаһына депутаттар һайлауға әҙерләнеүҙән дә ситтә ҡалмай. Ҡоролтай Бөтә Рәсәй халыҡ фронтына ингәйне инде, ойошманан күрһәтелгән кандидаттар ҙа праймеризда ҡатнашты. Хәҙер «Берҙәм Рәсәй» партияһын яҡлап эштәр алып барыу күҙаллана.\nСалауат еренә килеп, бөйөк батырыбыҙ Салауат Юлаевҡа арналған музейға инмәй ҡайтып киткән милләттәшебеҙ һирәктер. Был юлы ла ҡоролтай эшендә ҡатнашыусылар унда булды. Тарих һаҡлаған экспонаттарға ҡарап уйланды, фекер тупланы.\nБарыһы ла үтә, әммә ил, халыҡ, ер өсөн башҡарған эштәр хәтерҙә ҡала.\nӨфө − Малаяҙ.


Ауыл эшсәндәре дым ҡаплау эштәрен осланы // Иҡтисад | новости башинформ.рф\nАуыл эшсәндәре дым ҡаплау эштәрен осланы\n15:16, 28 апреля 2012 Иҡтисад\nБашҡортостан игенселәре дым ҡаплау буйынса планды үтәне. БР Ауыл хужалығы министрлығының матбуғат хеҙмәте мәғлүмәттәренә ярашлы, 951 мең гектарҙа баҫыуҙар тырматылған. Был — планға ҡарата 100 процент. Тырматылған иң ҙур майҙандар (30- 48 мең гектар) Ауырғазы, Илеш, Мәләүез, Стәрлетамаҡ, Туймазы, Саҡмағош һәм Шишмә райондары хужалыҡтарының механизаторҙары иҫәбендә.\nУжым культураларын туҡландырыу ҙа аҙағына яҡынлаша. Әле план 70 проценттан ашыуға үтәлгән. һигеҙ районда ужымды туҡландырыу эштәре тамамланған, күп йыллыҡ үләндәр ҙә минераль туҡланыу ала. 137 мең гектарҙан ашыу майҙанда (63 процент) ашлама индерелгән.


Иглин районы үҙәгендә 2002-2003 йылғы үҫмерҙәр араһында мини-футбол буйынса республика беренселеге үтте\nУнда Силәбе өлкәһенең Әшә ҡалаһы менән Иглин ауылынан берәр, Мәләүездән ике команда ҡатнашты.\nТәүге уйында Әшә ҡалаһының «Металлургы» менән Мәләүездең «Башбетон» командалары көс һынашты. Мәләүездәр күрше өлкә вәкилдәрен 8-2 иҫәбенә еңде. Артабан «Мәләүез» футбол клубы менән Иглин ауылының «Алпамышаһы» көс һынашты. Был юлы уңыш майҙан хүужаларына йылмайҙы. Иглиндар Мәләүез футболсыларын 4-2 иҫәбенә еңде. Өсөнсө уйында тәүге икәүһендә еңеүсе «\n«Башбетон» менән «Алпамыша» клубтары майҙанға сыҡты. Мәләүез командаһы Иглиндарҙы 8-2 иҫәбе менән артта ҡалдырҙы. Артабан командалар плэй-офф серияһында осрашасаҡ.


Хәбәрҙәр: Дейр-әз-Зор янындағы һөжүм: Чуркин һәм Пауэр бер-береһен тыңларға теләмәне.\nДейр-әз-Зор янындағы һөжүм: Чуркин һәм Пауэр бер-береһен тыңларға теләмәне.\nБМО-лағы Рәсәй һәм АҠШ илселәре бер-береһен тыңларға теләмәне.\nАҠШ Хәрби Һауа көстәре Дейр-әз-Зор янында Сүриә хөкүмәт ғәскәрҙәренә һөжүм иткәндән һуң, ашығыс рәүештә Именлек Советы ултырышы йыйылды. Һөжүм ваҡытында 60-тан ашыу хәрби хеҙмәткәр һәләк булған һәм, был хәлдән файҙаланып, “Ислам дәүләте” боевиктары шунда уҡ атакаға ташланған.\nРәсәй Именлек Советын йыйҙы һәм һәм быға аңлатма биреүҙе талап итте, әммә БМО-лағы АҠШ вәкиле Саманта Пауэр демонстратив рәүештә ултырыштан сығып китте.\n-Әгәр Пауэрҙың бөгөнгө ҡыланышы уларҙың ҡарашын сағылдыра икән, эштәр хөрт. Шулай ҙа мин улар беҙҙе һәм башҡаларҙы Сүриәләге сәйәси хәлдәрҙе етди рәүештә яйға һалырға, террористар менән көрәшергә ниәтләүҙәренә ышандыра алыр тип өмөтләнәм,-тип белдерҙе Рәсәйҙең БМО-лағы даими вәкиле Виталий Чуркин.\nҮҙ сиратында, Саманта Пауэр кире әйләнеп ингәс, Рәсәй вәкиле залдан сығып китте.\nСаманта Пауэр Рәсәйҙең ашығыс ултырыш йыйыуына асыуын белдерҙе:\n-Асад режимы даими рәүештә граждандар объекттарына һөжүм яһарға ниәтләй. Әммә уларҙың яманлыҡтары Рәсәйҙең асыуын да ҡабартманы, ул тикшереүҙе лә талап итмәне, шәмбе кис кисекмәҫтән Именлек Советы ултырышын йыйырға ла мәжбүр итмәне!\nВашингтон авиаһөжүмдең “махсус әҙерләнмәүе”хаҡында хәбәр итте һәм Сүриә хәрбиҙәренең һәләк булыуына үкенес белдерҙе.


Хәбәрҙәр: Эрдоган илдең ҡораллы көстәрен үҙгәртеп ҡорорға вәғәҙә итә.\nЭрдоган илдең ҡораллы көстәрен үҙгәртеп ҡорорға вәғәҙә итә.\nУңышһыҙ түңкәрелештән һуң, Төркиә президенты Рәжәп Тайип Эрдоган ил ҡораллы көстәрен үҙгәртеп ҡорорға вәғәҙә итте. Был турала ул кесе йома көн Reuters агенствоһына биргән интервьюһында белдерҙе. Боланы ойоштороуҙа ул үҙенең элекке арҡаҙашы Фәтхуллаһ Гюленды ғәйепләне һәм ул етәкселек иткән “Хеҙмәт” хәрәкәтен курд сепаратистарына ҡаршы күрелгән сарлар көтәсәген белдерҙе.\nЭрдоган Төркиәлә индерелгән ғәҙәттән тыш хәл режимына шундай аңлатма бирҙе:\n“ Францияла тәүҙә 3 айға ғәҙәттән тыш хәл режимы индерелде, аҙаҡ 3 айға оҙаттылар, һуңынан йәнә оҙайтылды. Тимәк оҙайтыу өсөн кәртәләр юҡ. Артабан беҙ ҙә ғәҙәттән тыш хәл режимын өс айға оҙайта аласаҡбыҙ.”\nТөркиә властары, түңкәрелеш яһарға маташыуҙарына һылтанып, граждандарҙың хоҡуҡтарын ҡыҫымға алырға тейеш түгел - ЕС-тың сит ил эштәре һәм именлек сәйәсәте баш вәкиле Федерико Могерини шундай белдереү менән сығыш яһаны.\n“Беҙ күргән нәмәләр, айырыуса был университеттар, киң мәғлүмәт саралары һәм хөкөм эшенә ҡағыла, яраған эш түгел,”-тип һыҙыҡ өҫтөнә алды Европа дипломатияһы башлығы.


Иген тула ҡураға » «Йәшлек» гәзите | Газета "Йэшлек"\nГазета "Йәшлек" » Иҡтисад » Иген тула ҡураға\n06.09.2016 Иген тула ҡураға\nУраҡтың тәүге көндәренән үк кемуҙарҙан сәмләнеп эшләгән хужалыҡтарҙан килгән «ҡыҙыл ылау»ҙар заманы, үкенескә күрә, онотолоп бара. Элек тулы ҡеүәтенә эшләгән элеваторҙар ярым буш бөгөн. һуңғы йылдарҙа ашлыҡ тапшырыу күләме бермә-бер кәмегәс, күптәренең кәмәһе ҡомға терәлде.\nЭшмәкәрлеген 1953 йылда башлаған Сибай элеваторының хәле яҡшынан түгел ине. Йыл һайын төбәктә ҡабатланған ҡоролоҡ та йоғонто яһамай ҡалмағандыр, шулай уҡ башҡа сәбәптәр арҡаһында ла предприятие көрсөккә терәлде. 2012 йылда ҡалала үткән «Урал аръяғы» Бөтә Рәсәй инвестиция форумында ҡул ҡуйылған килешеүгә ярашлы, «боҙ» урынынан ҡуҙғалды. Элеватор бөгөн «СИТНО» агрохолдингы ҡанаты аҫтына алынған.\nБылтыр предприятиеның яңы тирмәне сафҡа инде. Ярты миллиард һум инвестиция йәлеп ителгән ҡоролма тулыһынса заманса йыһазландырылған. «МИЛЛ СЕРВИС» итальян фирмаһында етештерелгән ҡеүәтле ҡорамал тәүлегенә 300 тонна иген эшкәртеүгә көйләнгән. Бында тартылған юғары һәм беренсе сортлы он Рәсәйҙең күп кенә төбәгенә һатыуға оҙатыла. Элек бер сменала һигеҙ кеше эшләһә, хәҙер ике хеҙмәткәр барыһына ла өлгөрә. Яңы тирмәндең пульт аша идара ителеүсе техника менән йыһазландырылыуы эште шулай күпкә еңеләйтә. Тартыуға әҙерләнгән бойҙай ете кимәлдә таҙартыу үтә.\nӘлбиттә, республикала иң ҡеүәтле тирмәндең бар көсөнә эшләүе өсөн көньяҡ-көнсығыш райондарҙан ғына килтерелгән игендең етмәүе билдәле, шуға күрә Ҡаҙағстандан, Алтай крайынан, Ырымбур өлкәһенән дә бойҙай һатып алына. Предприятие етәкселеге әйтеүенсә, игендең төрлө төбәктән килтерелеүенән ҡурҡырға ярамай, сөнки яҡшы он ете төр бойҙайҙы тарттырғандан һуң ғына барлыҡҡа килә. Шулай уҡ он тарттырғандан һуң ҡалған көрпә, кәбәк тә һатыуға сығарыла.\nУраҡ осороноң ғына түгел, йылдың сағыу бер мәлендә Сибай элеваторы алдында көн һайын иген ташыусы ылауҙар сираты күҙәтелә. Беҙ барғанда ла предприятиеның алды тулы машина ине. Роман Ҡансурин һәм Александр Минеев Силәбе өлкәһенең ҡыҙыл районынан бойҙай алып килгән. Илгиз Мәмбәтов иһә Хәйбулла районы Подольск ауылының Власенко крәҫтиән-фермер хужалығының ырҙын табағынан тейәлгән ашлыҡты дәүләт бураларына тапшыра. Иген ташыусы элеваторға тағылмалы «КамАЗ» автомобилендә көнөнә ике рейс ҡаты сортлы бойҙай килтерә. әле хужалыҡ эшселәре үҫтерелгән уңыштың яртыһын ғына йыйып алған. ҡалған игенде лә улар элеваторҙа һаҡлаясаҡтарын белдерҙе.\nСиратҡа теҙелгән һәр машина йөгөнән лаборатория белгестәре проба ала. Улар игендең сифатын тикшергәндән һуң ғына водителдәр йөктө үлсәү контроленә күсерә.\n– Элеваторға Урал аръяғының барлыҡ райондары, шулай уҡ Силәбе, Ырымбур тарафтарынан көнөнә 50-нән алып 90-ға тиклем машина иген тейәп килә. 20 июлдән ужым бойҙайы ҡабул итә башланыҡ. Артабан, уңыш өлгөрөүгә ҡарап, һоло, арпа, бойҙай китте, – ти предприятиеның производство-техник лабораторияһы начальнигы Елена Алексеевна Пинашина. – Лабораторияны, ғәҙәттә, элеваторҙың йөрәге тип атайҙар. Был аңлашыла, сөнки тап беҙҙә ҡабул ителгән игендең сифаты баһалана. Алынған анализдар күрһәтеүенсә, көндәрҙең эҫе тороуы игендең сифатына йоғонто яһамай ҡалмаған. Шулай ҙа уңыш насар түгел. Төп эшмәкәрлегебеҙ иген ҡабул итеү, киптереү, һаҡлау һәм эшкәртеү булғанлыҡтан, мәлдән файҙаланып ҡалырға тырышабыҙ. ҡурала 120 мең тонна иген һыйҙырырлыҡ мөмкинлек бар. Шуға күрә сентябрь буйы ла сеймал ҡабул итәсәкбеҙ.\nБөртөкләп тигәндәй йыйып алынған ашлыҡты юғалтыуға юл ҡуймаҫлыҡ һәм сифатына дәғүә белдермәҫлек итеп һаҡларға ла кәрәк. Сибай элеваторы хеҙмәткәрҙәре алдында тап шундай бурыс тора.


Сәхнәлә джаз фестивалендә ҡатнашыусыларҙың барыһы ла пәй ҙә булды - бөгөн фестивалдең һуңғы көнө. Уларға инде үҙҙәрен ең ни тиклем талантлы булыуҙарын күрһәтергә, тамашасыларҙы яуларға кәрәкмәй, улар быны тәүге ике көндә эшләне. Һәм бөгө н улар рәхәтләнеп... шаярҙылар. Талантлы рәүештә шаярҙылар, тип әйтергә мөмкин, сөнки быны иң юғары класлы музыканттар ғ ына эшләй ала.\nПианист Леонид Винцкевич концерт барышында илһамланып китеп ултырғыс менән сәхнәгә шаҡылдатты, йырсы Ирина Родилес - Пасевич бейергә тотондо. Степты уның айырыуса матур башҡарыуын әйтергә кәрәк, предметтар төрлө яҡҡа осһа\nни була! Бынан джаз ота ғына. Ә инде уның хисле тауышынан\nзал йә тынып ҡала, йә "браво" ҡысҡырып алҡышлай башлай.\nФестивалдең өсөнсө көнө - иң яуаплыһы. Был яҡшы итеп әҙерләнгән музыкаль "па"ларҙың сағылышы, композицияларҙың яб айҙан ҡатмарлаша барыуы, башҡарыусыларҙың яңғырауыҡлы исемдәре генә түгел, ғөмүмән, был фестиваль сюрприздар, көтөлмәгән осраҡтар, еңел шаярыуҙарҙы ярата. Бына быныһы бөгөн артығы менән булды тип әйтергә кәрәк. Данлыҡлы Геннадий Гольштейндың уҡыусыһы, саксофонсы Алексей Поповтың квартеты фестивалдең һуңғы көнөнөң ысын асышы булды.\nСаксофон үҙенсәлекле ҡорал. Диңгеҙ ҡабырсаҡтары геүләүенә\nлә оҡшата, ғазапланыусы йән кеүек тә йырлай ала ул... Һәм ҡапыл донъяның барлыҡ телдәрендә һөйләшә башлай! Егерме беренсе быуат башында замандың иң алдынғы өс саксофонсыһы ис емлегенә ингән Алексей Поповтың ҡулдарында барыһы ла булырға мөмкин. Уның уйнауы техник камиллығы һәм ҡеүәтле энергетикаһы менән айырылып тора.\nДжаз музыканты булараҡ биографияһын Алексей Мәскәүҙә, тимер юл ғәскәрҙәренең биг - бэнд төркөмөндә башлай, һуңыраҡ\n"Заповедник" төркөмөндә, артабан Илдар Ҡазыханов ансамблендә уйнай. Бөгөн Алексей Рәсәйҙә ике проект - хард - боп башҡарыусы "Four&More" квартеты һәм урыҫ йырсыһы Лера Ге рхнер менән бергә "Леар һәм уның дуҫтары" төркөмө - авторы. Леонид Винцкевич триоһы, Ирина Родилес - Пасевич, Анна Королева квартеты, Даниил Крамер триоһы, Башҡорт дәүләт филармонияһының эстрада - джаз оркестры... Фестивалде ойошто роусы Даниил Крамер башҡарыусыларҙы һәм композиция исемдәрен атап арыны.\nӘйткәндәй, өфөлөләрҙең "юғары джаз белемен" маҡтаусы\nЛеонид Винцкевич "Дүрт - биш" композицияһын башҡарырға\nтәҡдим итте, уны башҡарыуҙа тыңлаусылар ҙа ҡатнашырға тейеш.\n- Әгәр бишкә тиклем һанай белһәгеҙ, башланыҡ. Һеҙҙән иң мөһиме дүрт - биш иҫәбенә ҡул сабыу һәм ритмдан тайпылмау талап ителә...\nДжаз фестивале алдан уйланғанса, иң юғары кимәлдә үтте.\nАлынған тәьҫораттар киләһе сараға тиклем етер, тип ышанғы килә.


Балыҡтар майҙа ыуылдырыҡ сәсә. Шуға күрә 1 майҙан 10 июнгә тиклем уларҙы тотоу тыйыла. Быны һәр балыҡсы тиерлек белә. Әммә ҡайһы бер балыҡсылар был ҡағиҙәне үтәп бармай. Башҡортостан Республикаһы буйынса Эске эштәр министрлығының ªулланыусылар баҙары өлкәһендә хоҡуҡ боҙоуҙар менән көрәш һәм административ закондарҙы үтәү буйынса үҙәãå начальнигы урынбаҫары Олег Яковлев белдереүенсә, быйыл хатта ҡармаҡ менән дә балыҡ тотоу тыйыла.\nБашҡортостанда "Башҡортостан Республикаһында балыҡсылыҡ һәм һыу биоресурстарын һаҡлау тураһында" республика законы балыҡ тотоу ҡағиҙәләрен булдыра. 2009 йылдың 5 апреленән Балыҡсылыҡ буйынса федераль агентлыҡ приказы көсөнә инде. Ул Яҡтыкүл һәм Көньяҡ Үләнде күлдәрен, Нөгөш һыу һаҡлағысын, шулай уҡ Ағиҙел йылғаһында ике участканы: уның башынан Әнгәсәк ауылы (Дүртөйлө районы) сигенә һәм Бачурино ауылынан алып Тоҙло тауға (Өфө районы) тиклем балыҡ тотоу өсөн тыйылған урындар сифатында билдәләне. Олег Яковлев һүҙҙәренә ҡарағанда, күрһәтелгән һыу ятҡылыҡтарында һыу биоресурстарын табыу даими тыйыла.\nБер ҡасан да һәм бер ерҙә лә тоторға ярамаған балыҡ төрҙәренә иғтибар итергә кәрәк. Ул бикре, бағыр, ҡыҙылбалыҡ һәм бәрҙе. Бынан тыш, Урал йылғаһы бассейнында уҡбалыҡ тотоу тыйыла. Тотолған балыҡтың иң аҙ размеры күрһәтелгән ҡағиҙәләр буйынса яңылыҡ булып тора. Шулай итеп, әгәр тотолған уҡбалыҡтың буйы 42 сантиметрҙан кәм булһа, уны һыуға ебәрергә кәрәк. Ағасаҡ, һыла балығы һәм һаҙан 40 сантиметрҙан кәм булырға тейеш түгел, ҡорман балығы - 25 сантиметр, суртан - 32, йәйен - 90, йылға ҡыҫалаһы - 10 сантиметр.\nМилиция һәм балыҡ надзоры органдары "Ыуылдырыҡ сәсеү" операцияһы үткәрә. Боҙоусылар РФ Енәйәт кодексының 256-сы статьяһына ярашлы яуаплылыҡҡа тарттырыла. Яза сифатында ҙур штраф йәки билдәле вазифалар менән шөғөлләнеү хоҡуғынан мәхрүм итеëåï, ике йылға иректән мәхрүм итеү ҡаралған. Тотолған браконьерҙан балыҡ тотоу өсөн тәғәйенләнгән ҡорал һәм йөҙөү средстволары тартып алына, улар яңынан ҡайтарылмай. Браконьер шулай уҡ дәүләткә, хайуандар донúяһына килтергән зыян күләмен ҡапларға тейеш. 2008 йылда республикала законһыҙ балыҡ тотҡан өсөн 307 енәйәт эше ҡуҙғатылған.\nБеҙҙең белешмә. Башҡортостанда 13 мең тирәһе йылға, ике мең күл, 400-ҙән ашыу яһалма һыу ятҡылығы бар. Әлеге ваҡытта 12 йылғала, 46 күлдә һәм 11 һыу һаҡлағысында һәм быуала кәсеп алып барыла.


Материалы за Январь 2017 года » Страница 8 » Табын\n17 января 2017 йыл | Спорт, Йәмғиәт\nБынан 3 йыл элек райондың халыҡты социаль яҡлау бүлеге тормошҡа ашыра башлаған «Өсөнсө быуын университеты» программаһы буйынса Красноусолда өлкәндәр өсөн «Сәләмәтлек төркөмө» эшләп килә. Әле унда 30-ға яҡын кеше шөғөлләнә.\n17 января 2017 йыл | Хаттар\nХеҙмәт юлын башлағанда\n1957 йылда 10-сы класты тамамлағас, 1 июлдән 1958 йылдың башына тиклем быяла ҡомо запасы эҙләүсе Ленинград геологик разведка идаралығында ҡул менән быраулай торған бригадала ябай эшсе булып эшләнем. Унан һуң колхозда төрлө эштә йөрөнөм. Колхоз рәйесе булып Сафиулла Шәрипов эшләй ине. 1958 йылда Рәшит Йомағужинды колхоз рәйесе итеп һайлап ҡуйҙылар. Ә 1959 йылдың февраль айында Рус Саскүле менән бергә ҡушылып, колхозыбыҙ "Спутник” булып китте. Колхоз рәйесе Иван Медведев ине. Колхозда төрлө эштә эшләүҙе дауам иттем. Уҡырға китергә иҫәп бар, мөмкинлек юҡ. Мөмкинселек көтмәгәндә асылды. 1962 йылда колхозда комсомол секретары булып эшләгән Рәйес ағай Йомағужин комсомол путевкаһы менән ауыл хужалығы институтының әҙерлек курсына барырға тәҡдим итте. Ошо йылдың апрель айында Өфөгә сығып киттем. 14 һум аҡса түләп, өс ай уҡып, имтихан тапшырып, институттың агрономия факультеты студенты булып киттем. Ул ваҡытта институт К.Маркс урамында ине. Гоголь урамындағы ятаҡта бер бүлмәлә 9 егет йәшәнек. Һуңынан Октябрҙең 50 йыллығы исемендәге урамдағы ятаҡҡа күсерҙеләр. 1963 йылдың 25 ноябрендә икенсе курста уҡып йөрөгәндә хәрби хеҙмәткә саҡырҙылар. Ҡаҙағстандың Аҡтүбә өлкәһендә хәрби-һауа көстәре часында өс йылға яҡын хеҙмәт итергә тура килде. Ул яҡтарҙа ағас-маҙар юҡ, тик йәйрәп ятҡан киң дала. Ауылдар араһы бик йыраҡ – бер-береһенән 40-50 километр алыҫлыҡта урынлашҡандар. Ҡыш көнө күҙ асҡыһыҙ буран тәҡәтте ҡорота. Төрлө милләт вәкилдәре – башҡорт, грузин, йәһүд, ҡаҙаҡ, ҡырғыҙ, молдаван, мари, рус, украин, үзбәк, сыуаш, әрмән бер төптән булып тыуған илебеҙҙе һаҡланыҡ. Мин элемтәсе булып хеҙмәт иттем. Пенза өлкәһенән Иван Ведерников, Волгоград өлкәһенән Александр Коростелев исемле рус егеттәре менән элемтә станцияһында дежур итә инек.\nМинең кеүек институттан хәрби хеҙмәткә алынғандарҙы сентябрь айы башында ҡайтарып ебәреү тураһында министрлыҡтың директиваһы сыҡты. 1966 йылдың август аҙағында хәрби хеҙмәттән ҡайтып, яңынан уҡый башланым.\nМин хәрби хеҙмәттә булғанда Әминә апайҙың ире Хәлит еҙнәй әнигә утын, бесән әҙерләүҙә ҙур ярҙам итте. Уларҙың ярҙамы менән һыйырынан айырылманы. Еҙнә зарарлы производствола эшләп пенсияға алдан сыҡһа ла, эшләп йөрөй ине әле, 1993 йылда эш урынында йығылып, 60 йәше лә тулмай (1934 йылғы ине) фажиғәле үлеп ҡуйҙы.\n1969 йылдың йәй айында Ғафури районының "Победа” колхозында практика үттем. Хужалыҡта агроном юҡ ине. Аҙнабай Йәноҙаҡов эшләгән, тик уны тыуған "Йондоҙ” колхозына рәйес итеп ҡайтарғандар. 1965 йылда "Спутник” колхозынан ике колхоз булдырылып, "Победа” колхозына – Игенйылға, Ҡотлоғужа, Красный Пахарь, Краснодубровка, Цапаловка, Яңы Ҡарамыш, Яңы Әлтәшле ауылдары керә ине. "Победа” колхозы рәйесе Рәшит Сабир улы Йомағужин булды. Беҙ йәшәгән өй бик бәләкәй, иҫкергән ине. Шуға ла, практикала булһам да, өй һалырға ҡарар иттем. Колхоз рәйесе лә ярҙам итергә булды. Красный Пахарь ауылы киләсәкһеҙ иҫәпләнә ине. Шул рус ауылынан Рәйес Рамазанов менән барып, өй һатып алырға һөйләшеп ҡайттыҡ. Шул йылда уҡ өйҙө һүтеп, колхоз машинаһы менән ташып алдыҡ. Бер аҙ бүрәнә, таҡта алырға колхоз ярҙам итте. Урмансы булып эшләүсе Тимерйән Рафиҡов ағай ҙа ярҙамынан ташламаны. Көҙгә нигеҙ ҡороп, мүкләп күтәреп, тимер менән башын ябып, бер айға һуңлап уҡырға барырға тура килде. Өй һалышырға бик күп ауылдаштарым - Рәйес Рамазанов, Зәки бабай Рамазанов, Йәғәфәр бабай Рамазанов, Барый, Әбдрәхим Рамазановтар, Хәлит Ғилманов, Риф Нафиҡов ҙур ярҙам күрһәтте. Шоферҙар – Әнүәр Камалетдинов, Әсҡәт Ғәббәсов төҙөлөш материалдарын килтереп бирҙеләр. Хәлит еҙнәй, Хәмиҙәнең иптәше Әхмәт Яппаров эш менән дә, материал менән дә ярҙам иттеләр. Яңы Ҡарамыш ауылынан Зиннур Ғайсаров ҡыйығын эшләп, башын тимер ҡалай менән ябып, иҙән-түбәһен түшәшеп, ишек, тәҙрә яҡтары, рамдарына тиклем ҡуйып бирҙе. Йорт һалыу күмәк көс талап итә шул.\nИнститутта бергә уҡыған иптәштәр – Мөсәүир Ғасимов (Туймазы районы) менән Рим Ғарифуллин (Илеш) дөйөм ятаҡтан әл дә миңә урын алып ҡалғандар ине. Уҡыуҙы дауам иттем. 1970 йылда уҡыуымды тамамлап, ҡулыма диплом алдым.\nКолхозда эшләгән йылдар\nШулай итеп, 1970 йылда колхозда агроном булып эшләй башланым. Хужалыҡ рәйесе Рәшит Сабир улы Йомағужин менән 1970 йылдың 1 июненән 1979 йылдың февраль айына тиклем бергә-бергә эшләргә тура килде. 1958 йылдан бирле колхоз рәйесе булып эшләгән кеше, сәләмәтлеге ҡаҡшау сәбәпле, эшенән китте. Ул районда тәжрибәле, абруйлы колхоз рәйестәренең береһе булды. 1957 йылда Совет Армияһынан ҡыҫҡартыуға эләгеп ҡайтҡан элекке хәрби ине. Хәрби кеше булараҡ тәртипте ныҡ яратты, талапсан булды. Шуға ла колхозыбыҙ һәр саҡ районда алдынғылар рәтендә ине. Ул заманына күрә алдынғы ҡарашлы, ауыл хужалығын төплө белгән, кеше менән һәр саҡ уртаҡ тел таба белеүсе аҡыллы етәксе булараҡ хәтерҙә ҡалған. Ул осорҙа урта звено белгестәренән – партком секретары Виктор Поляков, баш бухгалтер – Венера Ишмөхәмәтова, Рәшит Нафиҡов\n"Почет Билдәһе” ордены кавалеры.\n(Дауамы. Башы 1-2-се, 3-сө, 4-се һандарҙа).\nЯҡшы эштәр – халыҡ өсөн\n17 января 2017 йыл | Урындағы үҙидара, Йәмғиәт\nҺуңғы йылдарҙа ауыл биләмәләре тарафынан халыҡтың көнкүрешен яҡшыртыуға айырыуса ҙур иғтибар бирелә. Ауыл халҡы өсөн мөһим булған уртаҡ эштәрҙе башҡарыуҙа хөкүмәт тарафынан тәҡдим ителгән "Аныҡ эштәр” һәм урындағы башланғыстарға ярҙам итеү программалары бик күп файҙалы эштәргә этәргес булып тора. Беренсенән, хөкүмәт тарафынан аҡсалата ҙур ярҙам күрһәтелһә, икенсенән, халыҡты борсоған уртаҡ һорауҙарҙы, ҙур эштәрҙе кешеләрҙең үҙҙәре менән кәңәшләшеп хәл итеү мөмкинлеге тыуа.\nАҠШ-та Барак Обаманың властан китерҙән алда илебеҙгә этлек эшләп ҡалырға тырышыуы, Дональд Трамптың Германия канцлеры Ангела Меркелдең миг-рация сәйәсәтен тәнҡитләүе, Литваның Калининград өлкәһе менән сикте ҡойма менән тоторға тырышыуы уҙған арауыҡтың мөһим ваҡиғалары рәтендә торҙо.\n17 января 2017 йыл | Урындағы үҙидара\n2017 йылдың 1-9 февраль арауығында районда ойошмаларға һәм физик шәхестәргә ҡараған ҡаргиҙәрҙәрҙе техник тикшереү уҙғарыла. Тикшереү түбәндәге график буйынса үтә:\n"Башкирэнерго” ЯСЙ-е – Красноусол ауылы, "Башкирэнерго” ЯСЙ-е гаражында, 1 февраль, 10.30 сәғәттә;\n"Красноусол” шиифаханаһы ДУП-ы – Курорт ауылы, шифахана гаражында, 1 февраль, 14.30 сәғәттә;\n"Красноусол” балалар һауыҡтырыу спорт-туристик лагеры МАУ-һы – Курорт ауылы, Урман урамы, 3, машина туҡталҡаһы майҙансығында, 1 февраль, 16.00 сәғәттә;\nАҡкүл ауыл советы – Аҡкүл ауылы, Ленин урамы, 6, машиналар туҡталҡаһында, 3 февраль, 10.30 сәғәттә;\nТабын ауыл советы – Табын ауылы, Үҙәк урам, 24, машиналар туҡталҡаһында, 3 февраль, 14.30 сәғәттә;\nКрасноусол ауыл советы – Красноусол ауылы, Совет урамы, 6, гостехнадзорҙың машиналар туҡталҡаһында, 6 февраль, 10.00 сәғәттә;\nЕҙем-Ҡаран ауыл советы – Еҙем-Ҡаран ауылы, М.Ғафури урамы, 22, машиналар туҡталҡаһында, 8 февраль, 11.00 сәғәттә;\nҮтәк ауыл советы – Үтәк ауылы, Чапаев урамы, 30, машиналар туҡталҡаһында, 9 февраль, 15.00 сәғәттә.\nрайон дәүләт техник күҙәтеү инспекцияһының бүлек мөдире.


40-сы һанлы башҡорт балалар баҡсаһында«Юлдарҙа хәүефһеҙлек. Көҙ 2.0» юл хәүефһеҙлеге айлығы бара\nЮл хәүефһеҙлеге айлығы «Юлдарҙа хәүефһеҙлек. Көҙ 2.0» барышында 40-сы һанлы башҡорт балалар баҡсаһының өлкәндәр төркөмөндә бик матур сара үтте. Сара юл-транспорт травматизмын һәм осраҡтарын кәметеү, юл хәүефһеҙлеге ҡағиҙәләрен ҡабатлау һәм боҙмауҙы иҫкәртеү маҡсатында үткәрелде.\nБалалар юл ҡағиҙәһен боҙған ҡурсаҡ Айгөлгә светофор төҫтәренең тәғәйенләнешен, юл билдәләрен, юл хәүефһеҙлеге ҡағиҙәләрен өйрәттеләр. Сара барышында тәрбиәсе Рәхимова Лилиә Рәүил ҡыҙы балалар менән «Юлдарҙағы хәүефһеҙлек», «Өс күҙле дуҫым – светофор» темаларына әңгәмәләште, ҡыҙыҡлы уйындар үткәрҙе. Ҡыҙҙар менән малайҙар үҙҙәре өсөн бик күп мәғлүмәт алып, яҡшы кәйеф менән таралыштылар.


Материалы за Март 2008 года » Страница 5 » Архив газеты "Йәшлек"\nИке кәмә ҡойроғона йәбешһәң, береһен дә тота алмаҫһың.\nСәхнә, тип йәшәгән йәштәр Мәҙәниәт\nЕрҙә атлап йөрөр өсөн тыуғандар бер ҡасан да оса алмай. Ә осор ҡоштоң ҡанаттарын ҡайырһаң, меҫкенкәйҙең йәшәү мәғәнәһе ҡалмаясаҡ. Шуның өсөн дә был тормошта һәр кемдең үҙ урыны бар. Стәрлетамаҡ башҡорт дәүләт драма театрының йәш артистары Юлиә Ғәләүетдинова менән Руслан Хайсаров, мәҫәлән, тормоштарын сәхнәһеҙ күҙ алдына килтерә алмай. Белорет районының Йөйәк ауылы ҡыҙы менән Өфө егете бәләкәйҙән сәхнәгә ғашиҡ, икеһе лә бейеү түңәрәгенә йөрөгән, мәктәп кимәлендәге спектаклдәрҙә әүҙем ҡатнашҡан.\nДиңгеҙ инештән юл ала Мәҙәниәт\nТормошта үҙ юлыңды табыуға һуҡмаҡ бала саҡтан башлана. Матурлыҡ, ихласлыҡ, күркәмлек, ышаныслы һуҡмаҡ ул - сәнғәт юлы. Күңеле матурҙар ылыға ул мөғжизәле сәнғәт донъяһына. Бигерәк тә яҙ менән матурлыҡҡа юл асыла. Балалар сәнғәтен үҫтереү ниәтендә үҙешмәкәр театрҙар араһында «Ҡолонсаҡ» республика фестивале эшләп килһә, быйыл тәүге тапҡыр балалар театрҙарының «Алтын тирмә» фестивале үтте. Ул башҡорт театр сәнғәтенә нигеҙ һалыусыларҙың береһе - Булат Имашевтың тыуыуына 100 йыл тулыуға арналды.\nБашҡорт балы Әҙәбиәт » Хикәйә\nТаң атып килгәндә минең ҡаҡ һике аҫтынан аҡ ҡаҙ килеп сыҡты. Баҡһаң, ул мин йоҡлай алмай ятҡан һике аҫтында ултырған икән. Йомортҡа баҫҡан. Хәҙер ул һары тәпәйҙәрендә алпан-толпан атлап, мөйөштәге сеүәтәгә китте. Миңә әйләнеп тә ҡараманы. Хужаһы муҡшы, буғай. Ул, баулап кейгән галуштарын шаптырлатып, йәшле күҙҙәрен гел ситкә төбәп, мине идараға алып барҙы...\nХәҙер мин бындай «һөйөү»ҙең ҡайҙан икәнлеген аңланым.\nМәскәүҙән хат буйынса килеүҙәре хаҡында хәбәр Гузов ауылы буйлап китеү менән, Салауаттың өй ишеге ябылманы. Йорт хужаһы, Салауаттың олатаһы, бәләкәй генә буйлы һаҡалтай ҡарт, мине өнәмәне.\n- Самат, нисек булһа ла, яҡшы итеп эшлә, буяусы булып түгел, ә художник булып... Балҡып торһон Сәләм! - тине Вәхит.\nҺүҙ Сәләмгә арналған «Туған тел» газетаһы тураһында бара ине.\n- Ярай, иптәш редактор, - тип йылмайҙы Самат. - Ә кем һуң яҙыр? Һаман үҙеңме?\n- Сәғиткә ҡушырбыҙ.\n- Нисек һуң ул тамсы ғына ла уйлап бирмәй? Үҙе етәксе!..\n- Етәксе!.. Их, белмәйем мин: ниндәй йөрәк унда? Бына һуңғы ҡабат уға әйтеп ҡарайым...\nЛәкин Сәғит баш тартты.\nБәхет, бәхет, һин ҡайҙарҙа ҡалдың? Мәҙәниәт\nИлеш районының икһеҙ-сикһеҙ тос башаҡлы иген баҫыуҙарын иңләп, зәңгәр сәскәләрҙән таж үреп, һабантурғай йырын тыңлап, аҡ томанға төрөнөп ятҡан томбойоҡло Татыш күленең тулҡындарында бәүелеп, зәңгәр күктең гүзәллегенә һоҡланып, ҡояштың алтын нурҙарында ҡойоноп үҫкәнгәлерме, Иринаның күңеле нескә, хис-тойғоға бай.\nТелеңде йоторлоҡ! Яңылыҡтар » Конкурстар\nМахсус ҡырғыста кишерҙе һалмалап ҡырабыҙ. Кәстрүлгә һалып, тоҙ һибеп, бер нисә минутҡа ултыртып ҡуябыҙ, һыуы сыҡҡансы ыуабыҙ. Әсеһе сыҡһын өсөн, дуршлагҡа һалып йыуып, аш һеркәһе ҡойоп, ваҡлап туралған һуғанды ҡушып, өҫтөнә төйөлгән ҡыҙыл борос һибәбеҙ. Көнбағыш майын ҡайнатабыҙ ҙа, еҫен бөтөрөү өсөн һуған турап...\nҮкенескә күрә, ярымфиналдың икенсе уйынында көсөргәнешле алышта «Салауат Юлаев» хоккейсылары Ҡаҙандың «Аҡ барс» командаһына 1:2 иҫәбенә отолоп, серияның иҫәбен тигеҙләне. Хәҙер өфөләр уларға ҡунаҡҡа юлланды. Әлбиттә, үҙебеҙҙә булған мөмкинлекте ҡулдан ысҡындырмаһаҡ, дәғүәсенең майҙанында уйнау еңелерәк булыр ине лә, шулай ҙа һығымта яһарға ашыҡмайыҡ. Әлеге уйында ла хужалар ҡунаҡтарҙан ҡалышманы, хатта күп тапҡыр өҫтөнлөк итте. Әлеге лә баяғы, баш судьяның хаталаныуы һәм дә бәхет ҡояшының «Аҡ барс»тарға йылмайыуы ошо һөҙөмтәгә килтерҙе.\nАйгөл Шакирова һәм Фәнис Мостафин Башҡортостан » Юбилейҙар\nӘбйәлил районының Салауат ауылы һылыуы Айгөл Рәүеф ҡыҙы ШАКИРОВА менән Байым ауылы егете Фәнис Фәрит улы МОСТАФИНДЫ законлы никахтары айҡанлы ихлас күңелдән ҡайнар ҡотлайбыҙ. Ҡәҙерлеләребеҙгә алдағы тормош юлында ҡоростай ныҡлы һаулыҡ, аҡ бәхеттәр, оҙон ғүмер, бер-берегеҙгә булған ҡайнар мөхәббәтегеҙҙе һүрелдермәй, пар күгәрсендәр кеүек гөрләшеп, ата-әсәйегеҙҙе ҡыуандырып, туғандарығыҙҙы ихтирам итеп йәшәүегеҙҙе теләйбеҙ. Тыуыр таңдарығыҙ – аяҙ, көндәрегеҙ – ҡояшлы, төндәрегеҙ – айлы, мөхәббәтегеҙ – ҡайнар, үтер юлдарығыҙ – һикәлтәһеҙ, ҡорған ғаиләгеҙ татыу, ырыҫлы булһын!\nҠушылып үҫкән ҡуш ҡайындар кеүек,\nБергә үтһен тормош юлығыҙ.\nЗәңгәр күлдә йөҙгән пар аҡҡоштай\nБәхет күлдәрендә йөҙөгөҙ.\nИң изге теләктәр менән – Мостафиндар, Миңлебаевтар, Әбдрафиҡовтар, Йосоповтар, Дауытовтар, Рәхимовтар, Шакировтар һәм барлыҡ туғандарығыҙ.


Улар нахаҡҡа рәнйетелгән » «Йәшлек» гәзите\nГазета "Йәшлек" » Йәмғиәт » Улар нахаҡҡа рәнйетелгән\n30.10.2010 Улар нахаҡҡа рәнйетелгән\nИлдә Сталин режимы хөкөм һөргән йылдарҙа булған сәйәси золомдо өс тулҡынға бүлеп ҡарайҙар. Беренсе тулҡын 1929 – 1930 йылдарға тура килеп, «ауылда юғарынан атҡарылған революция» тип аталһа, икенсеһе һәм иң көслөһө 1937 – 1938 йылдарҙа була. Был осор тарихсылар тарафынан «синфи көрәш» тип исемләнгән. Өсөнсөһө инде илленсе йылдарҙың башында башлана. Беренсе тулҡында илебеҙҙәге хәллерәк, белемлерәк кешеләрҙе /ғаиләләрҙе/ «кулактар» тип ҡулға алғандар. Бөтә әйберҙәрен аукционда һатҡандар, ә ҡулға алынмай ҡалыусылар урамда йәки мунсаларында балалары менән тороп ҡалған. Икенсе тулҡында инде ҡулға алыныусыларға «халыҡ дошманы» тигән ялған яла яҡҡандар. Атайым Мөхитдин – 34 йәшендә, ә бына Әҡсән ағайым 20 йәшендә «халыҡ дошманы»на әйләнгән. Уларҙың бер синыф та белеме булмаған. Әҡсән ағай ҡатыны менән 3х4 метрлыҡ өйҙә йәшәгән, ә атайымдың һыйыры, аты, өйө һәм дүрт балаһы була. Өйҙәрендә тентеү үткәрәләр, ләкин бер нәмә лә тапмайҙар. Ауылдан ҡыуылғандарҙың барыһының да хәлдәре, көнкүреше атайымдарҙыҡына оҡшаш була, шуға ҡарамаҫтан, бөтә әйберҙәре тартып алына. Хәлһеҙҙәр һәм ҡарттар Белорет һәм Өфө ҡалаларында уҡ атыла, ә ҡалғандарының күптәре унар йылға яңы төҙөлөштәргә оҙатыла. Уларҙың бөтәһе лә тиерлек тыуған яҡтарына әйләнеп ҡайта алмай.\nБашҡортостандың Бәләбәй кантонының Куручевский өйәҙендә урынлашҡан Тыпый ауылында 1884 йылда тыуған Шәйхизаман һәм 1883 йылда тыуған Гөлсөм Ғабдуллиндар матур ғына йәшәгән була. Бөтә ғаилә менән иген, йәшелсә үҫтереп, мал үрсетеп, һәр урында үҙ көстәре менән тырышып донъя көтәләр. Бер өйҙәре, ике аты, дүрт эре малы, биш баш ваҡ малы, бер нисә умартаһы булған. 1929 йылда ғаилә башлығын ҡулға алалар һәм 1930 йылдың 13 ғинуарында өс йылға хөкөм итәләр. Бөтә әйберҙәрен, йортон һаталар. Ғаилә урамда тороп ҡала һәм һуңынан хужа артынан Белорет районының Күҙйылғалағы урманға оҙатыла. Меңәр йыл киҫелмәгән ҡарағай урманына килтереп урынлаштыралар, ҡулдарына балта һәм рамлы бысҡы тотторалар. Ошо ҡоралдар менән ҡарағайҙарҙы йығып, үҙҙәренә йәшәр өсөн барак төҙөргә кәрәк була. Ашарға аҙыҡ етешмәй, ҡар иреп бөткәс, һарына, әтлек, төрлө көпшәләр ашап туйыналар. Рөхсәтһеҙ ситкә сыҡһаң, каталажкаға ябыуҙарын көт тә тор. Унда инде эш тә, аш та юҡ. Иң яҡын ауылдар – Асы, Манышты, Инйәр, Көҙйылға, Бирҙеғол. Уларға барып ҡайтыр өсөн ике-өс көн кәрәк. Барыуҙан да әллә ни файҙа юҡ, халыҡтың үҙҙәренә лә ризыҡ юҡ. Аслыҡтан бик күп кеше ҡырыла. Өлкәндәр, үҙ ауыҙҙарынан өҙөп, иң тәүҙә балаларын ашата.\nҒабдуллиндарҙың иң оло балаһы, 1913 йылда тыуған ҡыҙҙары Сажиҙә, Өфө ҡалаһынан алыҫ булмаған «Моторный» заводына эләгә. Бында «халыҡ дошмандары»на иң ауыр эштәр бирелә.18 йәшлек бәләкәй генә кәүҙәле ҡыҙға бик ауыр була. Сөнки «халыҡ дошмандары»на план күберәк бирелә, уны үтәү өсөн ҡыҙға төндә лә эшен дауам итергә тура килә. Үҙен ата-әсәһе янына ебәреүҙәрен һорай торғас, Сажиҙә моратына ирешә. Артабан яҙмыштың әсе һурпаһын ул яҡындары менән бергә татый.\nАтаһы, Шәйхизаман Ғабдуллин, тыуған ауылына ҡайта алмай. 1930 йылда Күҙйылғаға килә һәм шунда үлеп ҡала. Әсәһе Гөлсөм дә 1966 йылдың сентябрендә шунда вафат була.\n... Яйлап тормош үҙгәрә. Дәүләт сәйәсәте лә әҙерәк йомшара. Тотҡонда булғандарҙың иҫәндәре тыуған яҡтарына тартыла. Тик күбеһе сит ерҙәрҙә башын һала. Яҡындарын юғалтҡан Сажиҙә лә үҙ тормошо менән йәшәй. Һөргөндә тормошҡа сыға. Золом ҡорбандарына ҡаралған йәшәү урыны ла бирелмәгәнлектән, балалары үҫкәнсе шул Күҙйылғала донъя көтә. Кесе быуын үҫеп етеп, эшләй башлағас ҡына Белорет ҡалаһында ятаҡта, һуңынан Инйәр ҡасабаһында өй һатып алып, уны ремонтлап, шунда йәшәйҙәр. Донъяның, заманының бөтә ауырлыҡтарын үҙ иңендә татыған Сажиҙә апай туғыҙ йыл элек Инйәр ҡасабаһында донъя ҡуя.\nИлдә реабилитациялау «елдәре» иҫә башлағас, ул үҙенең ғаиләһенең исемен аҡлауҙы юллай башлай һәм төрлө яуаптар ала. Бына шуларҙың береһе: «По материалам архивного уголовного дела, Габдуллин Заман Габдуллич (текста шулай – авт.), 1884 года рождения, уроженец и житель д. Тупеев Куручевскиой волости Белебеевского кантона БАССР, постановлением «тройки» ГПУ БАССР от 13 января 1930 года по ст. 58 - 10 УК РСФСР был заключен в концлагерь сроком на 3 года. Приговор конфискацию имущества не предусматривал. Реабилитирован 21 сентября 1989 г. Прокуратурой БАССР.\nСведений о поименном составе семьи Габдуллина З. Г. на момент ареста в материалах архивного дела не имеются. Кроме записи следующего содержания в протоколе допроса в графе «Семейное положение»: «женат, семьи – 4 ч.» Зам. начальника УФСБ РФ по РБ: Э. Нигамедзянова».\nҺуңғы йылдарҙа репрессия ҡорбандарын иҫкә алыу көнөн үткәреп киләбеҙ. Золом ҡорбандарының күптәре хәҙерге ваҡытта был яҡты донъяла юҡ инде. Закон буйынса уларға һәм ғаиләләренә байтаҡ льгота ҡаралған. Ләкин әлеге ваҡытта уларҙың тулы кимәлдә үтәлмәүе йәл.


Филиппиндар президенты Родриго Дутерте Америка президенты Барак Обаманы илдең эске эшенә ҡыҫылмаҫҡа саҡырған. «Мин мөстәҡил дәүләт президенты, беҙ инде күптән Американың колонияһы түгел. Минең халыҡтан башҡа хужам юҡ»,- тигән Дутерте. Ошо белдереүҙән һуң Барак Обама ике аралағы осрашыуҙы билдәһеҙ ваҡытҡа күсереү һәйбәтерәк булыр тигән.\nИспанияның Валенсия өлкәһендә ҡоторған янғын торлаҡ йорттарға ҡабынған. 20 йорт көлгә әйләнгән. Бенидорма курортына хәүеф янай. Урындағы халыҡ һәм туристар эвакуацияланған. Яҡынса мәғлүмәттәр буйынса, кемдер ҡоро үләнгән ут төрткән. 42 градуслыҡ эҫелек һәм көслө ел иһә уттың артабан таралыуына булышлыҡ иткән.\nРәсәйҙең паралимпия комитеты Рио-де-Жанейролағы уйындарҙан ситләтелгән спортсылар ҡатнашлығында ролик төшөрҙө. 7 августа халыҡ-ара паралимпия комитеты Рәсәйҙең паралимпия спортсыларын уйындарҙан ситләштереү тураһында бер тауыштан ҡарар ҡабул иткәйне. Илдең Олимпия комитеты рәйесе Александр Жуков Рәсәйгә һөжүм бының менән генә тамамланмаясаҡ тип белдерҙе. Риола паралимпия уйындары 7 сентябрҙа башланырға тейеш.\n06 сентября Төркиәгә чартер рейстар ҡайтанан тергеҙелә\n06 сентября Башҡортостанда ун һигеҙенсе сентябргә тәғәйенләнгән һайлауҙың сираттағы өлөшө старт алды


Эксперттар - «Өфө форумының үҙенсәлеге - уның файҙаһында һәм уңайлы булыуында»\n20 Декабрь 2021, 09:56\nФедераль эксперттар Өфөлә үткән Халыҡ-ара бизнес аҙналығы буйынса тәьҫораттары менән уртаҡлашты\n- Пандемия осоронда Башҡортостан иҡтисади өлкәлә, атап әйткәндә, бәләкәй һәм урта эшҡыуарлыҡҡа ярҙам итеү өсөн өлгәшкән һөҙөмтәләргә хайран ҡалдым. Был аҙналағы форум бизнесҡа ярҙам итеү процесы барғанын, ул реаль эштәр менән тулыланғанын дәлилләй. Форум артабанғы үҫеште күҙ уңында тотҡан нөктәләрҙең береһе булараҡ уңышлы үтте, - ти ШОС эшлекле советының башҡарма секретары Сергей Канавский.\n- Республика ойошторған һәм икенсе йыл рәттән аныҡ мәсьәләләрҙе һәм проекттарҙы тикшереү өсөн файҙалы эш алып бара. Был «бөтә донъялағы тормошто яҡшыртыу өсөн, насар булмаһын өсөн» киң сиктәге бәхәс түгел. Был проекттар һәм уларҙы үҫтереү, тормошҡа ашырыу йәһәтенән тикшерелгән аныҡ башланғыстар - бына ошонда майҙансыҡтың үҙенсәлеге. Шуға күрә уның үҫешеүен теләйбеҙ, - ти «ТАСС» мәғлүмәт агентлығының генераль директоры урынбаҫары Андрей Соколов.\nХалыҡ-ара бизнес аҙналығы-2021 Өфөлә ҡатнаш форматта: онлайн һәм офлайн уҙҙы. Спикерҙарҙың бер өлөшө майҙансыҡҡа йыйылды, икенсе өлөшө конференц-бәйләнеш буйынса фекер алышыуға ҡушылды. Эшлекле программа дөйөм иҡтисадҡа, экспортҡа, инвестицияларға, медиаға, шулай уҡ ШОС һәм БРИКС илдәренең бәләкәй һәм урта бизнесына ярҙам итеүгә арналды.


150 мең һумға тәҙрә!\nШишмә районы Түбәнге Хәжәт ауылында йәшәүсе Туҡтаровтар ғаиләһенә сит кешеләр килеп кредит биреп, йорттарына тәҙрә ҡуйырға вәғәҙәләгән. Ғаиләгә яңы пластик тәҙрәләр бик ҡиммәткә төшәсәк - береһе егерме мең һумдан ашыу хаҡҡа барып баҫа. Мутлашыусылар ауылдан- ауылға йөрөгән, һөҙөмтәлә байтаҡ кешегә йылына 32 процент менән кредит түләргә тура киләсәк.\nТуҡтаровтарҙың йортона ике кеше килеп инеп, пластик тәҙрәләр ҡуйырға тәҡдим итә. Сит кешеләр үҙ тауарын сүкеш менән бәрһәң дә ватылмаусы, Германия технологиялары менән эшләнгән быяланан тип маҡтай... Ғүмер буйы уҡытыусы булып эшләгән хаҡлы ялдағы ханым кредит алырға ҡул ҡуйғанын һиҙмәй ҙә ҡала.\nБиш тәҙрә өсөн ғаилә 143 мең һум түләргә тейеш була. Кредит өсөн килешеүгә тиклем тултырылған анкетала Зинфира Туҡтарованың айлыҡ килеме 18 мең һумдан ашыу тип күрһәтелгән. Ысынында иһә, ул ай һайын ни бары 8 мең һум пенсия ала. Кредит Көнсығыш экспресс банкынан, тәҙрәләр ЭКОпроф компанияһыныҡы. Әйткәндәй, беҙ килгәндә тәҙрәләрҙе үлсәүсе лә килеп етте.\nҠиммәткә төшкән тәҙрәләр улай уҡ маҡтарлыҡ булмай сыға, улар яңаҡһыҙ ҡуйыласаҡ. Ә был ауыл өйө өсөн иҫәпләнмәгән. Туҡтаровтар һатып алыу һәм кредит килешеүен өҙөүҙе юллап ҡараған. Әммә әлегә һөҙөмтә юҡ. Ғаилә полицияға ғариза яҙған.\nБеҙ «Көнсығыш экспресс банкы»на мөрәжәғәт иттек. Баҡһаң, онлайн кредит биреп йөрөүсе мутлашыусылар тураһында улар хәбәрҙар. Аҡсаны ҡайтарып була, тигән фекерҙә банктың төбәк бүлексәһе.\n«Экопроф» компанияһы менән «Көнсығыш экспресс банкы» эшмәкәрлеге тураһында Интернет кире баһаламалар менән тулы. Мутлашыусылар ғәҙәттә, пенсионерҙарға ҡармаҡ һала, шылтыратып түбән процентлы кредит тәҡдим итә, өйҙәренә бара.\nВалерий Шәрипов, юрист: «Кредит тураһында һүҙ сыҡтымы, иң тәүҙә шарттары менән танышырға кәрәк. Килешеүҙе уҡырға һәм ҡул ҡуйырға ашығырға ярамай. Ә кем алып өлгөргән, судҡа һәм Үҙәк банкка мөрәжәғәт итергә мөмкин. Килешеүҙе тарҡатырға, ғөмүмән, ғәҙеллек юллауҙан тартынырға ярамай».\nАсыҡланыуынса, «Көнсығыш экспресс» банкы вәкилдәре быға тиклем дә ҡалала һыу фильтрҙары, косметика тәҡдим итеп, ошондай уҡ юл менән юғары процентлы кредит таратыуы билдәле. Хәҙер инде улар Өфөгә яҡын райондарға күсеп эш итә башлаған. Ошондай «ауылға тәҙрә уйыусы»ларҙың тоҙағына эләкмәҫ өсөн, һәр кемгә иғтибарлы булырға, кредит һаҙлығына инерҙән алда, унан нисек сығыуҙы уйлау яҡшы булыр ине.